Analiza timova pred NFL draft – Prvi deo - Meridianbet Vesti\nAmerički FudbalSport Ostalo Author:\tKladionica Meridian - 26/04/2015\nAnaliza timova pred NFL draft – Prvi deo\nAnaliza NFL timova pred draft koji će se od 30. aprila do 2. maja u Čikagu nagoveštava značajne promene sa kojima će ekipe ući u novu sezonu.\nTampa Bej Bakanirsi će birati prvi na ovogodišnjem draftu. Izbor tima sa Floride je jasan, njima treba kvorterbek koji će pokrenuti franšizu sa dna. Tim koji se takmiči u NFC Jugu ima izuzetno kvalitetan risiverski korpus, kao i dobre igrače na poziciji raning beka, ali problem je pozicija igrača koji diriguje napadom. Kao logično rešenje za prvi izbor na draftu nameće se Džejms Vinston.\nTenesi Tajtansi jako drugo traže svoj identitet, a nakon penzionisanja Džejka Lokera, koji je u NFL-u proveo četiri sezone obeležene povredama, franšizi iz Nešvila je potreban novi kvorterbek. Prošle sezone su draftovali Zeka Metenberga koji je imao solidnu ruki sezonu. Na upravi Tajtansa je da donese veoma tešku odluku: da li draftovati kvorterbeka ili pokušati popuniti druge rupe u rosteru, pre svega pozicije u front 7 odbrane.\nDžeksonvil Džeguarsi prolaze kroz tranzicioni period. Tim koji u sezoni koja je pred nama može biti jedno od najvećih iznenađenja, na ovom draftu treba da obrati pažnju na popunjavanje pozicija u odbrani, pre svega lajnbekera i defanzivnog beka. Ovogodišnja draft klasa je puna veoma perspektivnih OLB, pa će sa treće pozicije Džeguarsi verovatno draftovati Dante Faulera Mlađeg.\nOukland Rejdersi su bili veoma aktivni u predsezoni, pre svega zbog veoma velikog prostora koji imaju u selari kepu. Duh Ala Dejvisa kao da polako nestaje i tim iz Kalifornije povlači dosta dobre poteze. Međutim, u rosteru još uvek ima previše rupa, tako da će Rejdersi draftovati najboljeg igrača dostupnog sa pozicije četiri, a verujem da Derik Kar priželjkuje Amari Kupera u svom timu.\nUprkos najavama da će se vratiti na sam vrh NFL-a iza Vašington Redskinsa je još jedna sezona za zaborav. Potrebe tima iz glavnog grada vezane su za odbranu, pre svega u defanzivnoj liniji gde traže igrača koji jednim potezom može promeniti utakmicu.\nNjujork Džetsi su spremni za nov početak. Velika ulaganja u predsezoni moraju biti propraćena kvalitetnim potezima na draftu. Džetsima pre svega treba kvorterbek, ali pored Vinstona i Mariote ova klasa je veoma slaba. Ukoliko neko od njih dvojice ne bude dostupan za očekivati je da tim iz Velike Jabuke draftuje OLB ili da trejduje svoj pik.\nDžon Foks je novi trener Čikago Bersa i pred njim je na ovom draftu prilično teška odluka. Trener koji je prošle sezone bio na čelu Bronkosa treba da se odluči da li želi da u prvoj rundi draftuje vajd risivera ili da pojača veoma slabu odbranu. Odlaskom Brendona Maršala Bersi su veoma oslabljeni na poziciji vajd risivera, dok u odbrani imaju potrebe za lajnbekerima, a mada je sekundari najlošiji deo tima na ovogodišnjem draftu nema igrača na toj poziciji na koga vredi potrošiti ovako visok pik prve runde.\nAtlanta Falkonsi nakon veoma loše sezone kreću od nule. Potrebe ovog tima se prvenstveno odnose na odbranu i to na postavljanje pritiska na protivničkog kvorterbeka, što prošle sezone gotovo da nisu uspevali.\nNjujork Džajantsi će morati da se fokusiraju na rekonstruisanje ofanzivne linije. Pored toga velika briga je odbrana, pre svega pozicije lajnbekera, kornerbeka i sejftija.\nNa ovogodišnjem draftu Sent Luis Remsi imaju samo šest pikova, pa moraju biti veoma pažljivi pri odabiru igrača. Prošle godine Remsi su draftovali igrača u ofanzivnoj liniji, a po svemu sudeći to će biti slučaj i ove sezone. Tim je takođe veoma tanak na pozicijama sejftija i kornerbeka, ali to će verovatno birati u nekoj od kasnijih rundi.\nJoš uvek se ne zna budućnost Ejdrijana Pitersona i to može biti problem za Minesota Vajkingse. Bez obzira na to da li All Day ostaje ili ne, Vajkingsima treba igrač koji će podići nivo ofanzivne linije. Pored toga, Majk Zimer bi voleo da kroz draft pojača svoju odbranu, pre svega sekundari koji je igrao promenljivo prošle sezone.\nOno što se prethodnih godina dešava u Klivlend Braunsima se može porediti samo sa cirkusom. Draftovanje igrača koji više vremena provode po naslovnicama tabloida nego sportskih časopisa, suspenzije veoma bitnih igrača samo su neki od problema tim iz Ohaja. I ove godine Braunsi imaju dva pika u prvoj rundi drafta i fanovi franšize se nadaju da će na ovom draftu konačno stići igrači koji mogu da pokrenu tim sa mrtve tačke. Najveći problem je pozicija vajd risivera, gde je potrebno draftovati igrača koji će biti broj jedan u timu. Defanzivna linija je takođe veoma slab deo tima.\nNju Orleans Sejntsi su ostali bez Džimija Grejama i sigurno je da igrača tog kvaliteta neće naći skoro. Ono što mogu naći na ovogodišnjem draftu je igrač koji će biti deo ofanzivne linije koja će morati dobro da čuva Drua Brisa. Kada sam već pomenuo kvorterbeka koji ove sezone puni 36 godina, Sejntsi bi mogli da se okrenu traženju igrača koji će preuzeti štafetu od veterana koji je predovdio napad tima iz Luizijane. Prvog dana drafta Nju Orleans će imati priliku da još jednom bira, a taj pik bi mogao veoma lako da ode na vajd risivera, jer su tu veoma slabi.\nMajami Dolfinsi se spremaju da ugroze Nju Ingland Pejtriotse, a da bi došli do toga moraće da se obrate problemima u ofanzivnoj liniji. Tim sa Floride je ostao bez Majka Volasa i Brajana Hartlajna, ali su u tim stigli Keni Stils i Greg Dženings. Ipak, ni jedan od ta dva igrača nije materijal za prvog vajd risivera u timu, tako da je to još jedna pozicija kojoj je potrebno posvetiti pažnju.\nSan Francisko Fortinajnersi su u predsezoni ostali bez velikog broja plejmejkera, a najviše bole odlasci Frenka Gora i Patrika Vilisa. Nekada veoma jaka odbrana tima iz Zaliva sada je značajno oslabljena. Pozicija lajnbekera je veoma tanka i potrebno je uraditi dosta kako bi se tu popunila praznina koja je ostala. Takođe, San Francisko treba da angažuje igrača u defanzivnoj liniji koji će vršiti konstantan pritisak na na protivničku ofanzivnu liniju. Velika potreba tima je i na pozicijama kornerbeka i vajd risivera.\nHjuston Teksansi ulaze u novu sezonu sa puno nade, jer na papiru imaju jednu od najboljih defanzivnih linija u ligi. Delovi u koje treba investirati jesu ofanzivna linija i sekundari. Ipak, velika potreba je pozicija vajd risivera, pošto je jedno od lica franšize, veteran Andre Džonson napustio tim. Teksansi imaju 10 pikova na ovogodišnjem draftu, a veliki broj igrača koje sada imaju na rosteru je sklon povredama, pa će novih 10 igrača doći veoma dobro u proširenju rotacije.\nTags:analiza, draft, igrač, NFL, promene, sezona, tim\nNadal – novi poraz samo loš dan ili početak kraja?\nSelta – Real


M. P. 1. marta 2019. 13:07\nFoto: Wikipedia/Nije bitno...\nNa Fejsbuk stranici „100p izdaji Crne Gore“, koja je organizator tog događaja, može se pročitati obrazloženje da se zapravo radi o kontramitingu kao odgovor na masovne proteste crnogorskih građana pokrenute zbog afere „Koverta“.\n„Aktuelni perfidni i zakamuflirani takozvani ’građanski‘ protesti po Crnoj Gori su klasičan primjer izdaje svoje zemlje. Kroz firmu ’otpora‘ okupili su se u istom stroju: petokolonaši, strani plaćenici, prodate duše i revanšisti, šovinisti, autošovinisti, nacionalisti raznih boja, fašisti, teroristi koji zbog državnog udara na CG od prije dvije godine moraju robijati“, stoji u saopštenju organizatora tog skupa.\nIako kao formalni organizatori tog mitinga figuriraju neimenovane crnogorske „patriotske“ organizacije, u javnosti se naveliko spekuliše da je u pitanju kontramiting povezan sa vladajućom Demokratskom partijom socijalista (DPS), koji bi trebalo da pokaže kako aktuelna vlast i dalje uživa veliku podršku građana.\nDa su organizatori tog događaja makar ideološki simpatizeri režima govori njihova poruka da „nema prevrata prečicom“, te da „nema sreće u Crnoj Gori dok god bude ovakva opozicija“.\nOno što je takođe indikativno jeste da se kontramiting priprema baš za 24. mart, kada se obeležavaju dve decenije od NATO agresije na SR Jugoslaviju, pa neki zakazivanje mitinga na taj datum tumače kao više nego jasnu provokaciju.


Komšić poručio strancima: Bolje da vi zaustavite Dodika nego da ga mi zaustavljamo\nPredsjedavajući Predsjedništva Bosne i Hercegovine Željko Komšić pozdravio je danas zaključke Vijeća ministara vanjskih poslova Evropske unije, kao i činjenicu da je to tijelo, kako navodi, “odbacilo amandmane o takozvanoj konstitutivnosti, koji su traženi da se uvrste u zaključke, a u kontekstu izborne reforme u BiH”.\n“Time je još jednom potvrđeno da ne govorimo u prazno da je princip takozvane konstitutivnosti naroda suprotan evropskim vrijednostima i evropskim pravnim standardima, što je također istaknuto u presudama Evropskog suda za ljudska prava, a naročito u presudi Zornić, koja se možda baš upravo iz tog razloga od pojedinih političkih aktera nastoji gurnuti u stranu”, naveo je Komšić.\n“Ma koliko se neki bunili zbog toga što ističemo da je konstitutivnost etnički koncept koji je prevaziđen, zvanična politika EU kao i njen pravosudni sistem u potpunosti nam daju za pravo, i mi sigurno nećemo odustati od tih normi, jer su one demokratske i građanske”, stava je Komšić.\n“Međutim, jasan mi je i taj diplomatski jezik u kojem se izbjegava pominjanje imena, što opet ne mijenja činjenicu da je cijela Evropa upoznata s tim ko su stvarni proizvođači krize u Bosni i Hercegovini”, kazao je Komšić.\n“Ipak, kako sada stvari stoje, šanse za usvajanje anticivilizacijskih i antievropskih prijedloga izmjena Ustava i izbornog zakona su znatno manje”, mišljenja je Komšić.\n“Niži organi vlasti nemaju nikakvu ustavnu mogućnost da derogiraju državne zakone, pa prema tome jasno je da se radi o napadu na državu”, podvukao je Komšić.\nKaže da je već pozvao Tužilaštvo Bosne i Hercegovine da procesuira osobe koje su odgovorne za otvoreni napad na ustavni poredak, uključujući i člana Predsjedništva BiH Milorada Dodika, jer je on inicijator “kriminalne grupe koja se udružila u činjenju protivzakonitih radnji”.\n“To često ponavljam jer su ljudi pod emocijama i dojmovima, a u takvim okolnostima možete iz najbolje namjere napraviti najveće greške. Govorim to i pred međunarodnim zvaničnicima koje pozivamo da reagiraju, jer je bolje da ga oni zaustavljaju nego da ga mi zaustavljamo, što će biti neminovno ukoliko se inertnost međunarodne zajednice nastavi”, podvukao je Komšić.


Otvoren park kod Lima u MZ Stari grad\nPredsjednik opštine Berane Dragoslav Šćekić, ambasadorka Turske u Crnoj Gori Songul Ozan i koordinator TIKE za našu zemlju Muhamed Unal, danas su obišli i zvanično otvorili park kod Lima u MZ Stari grad, čije je uređenje finansirala pomenuta Turska agencija za međunarodnu saradnju i koordinaciju.\nPredsjednik opštine zahvalio se TIKI na uloženim sredstvima, odnosno što su prepoznali značaj ovog projekta. Posebnu zahvalnost je uputio turskoj ambasadorki na današnjoj posjeti Beranama.\n„Uređenje parka u samom centru grada značajno je prije svega za našu djecu, zbog sadržaja za njih, a onda i za sve građane Berana. Ovo je samo jedan u nizu pojekata koji Opština realizuje u saradnji sa Tikom, tako da sam siguran da će ih u budućnosti biti još više na korist svih građana Berana”, kazao je predsjednik Šćekić i pohvalio saradnju projektnog tima Opštine i pomenute turske agencije.\nAmbasadorka Turske, Songul Ozan je istakla da je realizacija ovog projekta potvrda dobre kontinuirane saradnje Opštine Berane i TIKE.\n„Ovo je još jedan uspješno realizovan projekat u Beranama, tako da je ovo samo nastavak dobre saradnje sa lokalnom upravom u ovom gradu„, kazala je ambasadorka.\nOna je čestitala Crnoj Gori i njenim građanima što smo postali prva država u Evropi koja se izborila sa koronavirusom, ističući da posle toga zelene površine dobijaju još veći značaj.\nKoordinator TIKE, Muhamed Unal zahvalio se predsjedniku opštine i njegovom timu, kao i građanima Beranama, na zajednički sprovedenom projektu koji je dobio još veći značaj nakon završetka pandemije.\n„Zadovoljni smo što smo na jednoj značajnoj lokaciji u centru grada, zajedno sa partnerima, realizovali ovaj projekat, u okviru kojeg je urađen novi sistem za navodnjavanje, rasvjeta, obnovljen je kompletan mobilijar (klupe i korpe za otpad), a napravljeno je i posebno igralište za djecu“, naglasio je Unal.\nProjekt menadžerka Maja Pešić podsjetila je da je Opština Berane aplicirala kod Turske razvojne agencije – TIKA za sredstva namijenjena za rekonstrukciju parka i ista su odobrena u iznosu od oko 50 hiljada eura, dok je dodatna sredstva obezbijedila lokalna samouprava.\nU realizaciji projekta uređenja parka učestvovali su Agencija za izgradnju i razvoj, Komunalno preduzeće, Komunalna policija i preduzeće Vodovod i kanalizacija.


Za sutra su širom Srbije najavljeni protesti i blokade kao izraz nezadovoljstva zbog usvajanja dva zakona (Zakon o referendumu i Zakon o eksproprijaciji) za koje se smatra da će ugroziti i prava ljudi i životnu sredinu.\nU brojnim gradovima najavljene su blokade puteva, a ekološke organizacije i građani pozivaju sugrađane na okupljenje.\nOvo je već druga subota zaredom koja će u Srbiji biti obeležena protestima, ali ovog puta se čini da će protesti izgledati nešto drugačije.\nPodsetimo, prošla subota bila je obeležena fizičkim sukobima između demonstranata i policije, ali i između demonstranata i nepoznatih grupa mladića koji su bili “opremljeni” šipkama i čekićima.\nBroj za prijavu blokade\nZa sutrašnje proteste najavljene su “kontramere” protiv demonstranata. MUP je sredinom nedelje objavio broj i mejl na koji građani mogu da pozovu i da prijave problem zbog, kako je navedeno, “nasilja i blokade saobraćaja”.\n“Građani kojima zbog blokade puteva i saobraćaja bude ograničena sloboda kretanja ili dožive neki vid nasilja usled blokade puteva, od danas prijavu mogu podneti pozivom na broj 0800104103”, naveo je MUP.\nOsim toga, NVO “Lila revolucija” pozvala je građanke da sutra od 13h izađu na proteste, obučene u ljubičastu garderobu, “naoružane” kanticama ljubičaste boje.\nIz NVO “Lila revolucija” pozivaju žene da obeleže sve automobile koji učestvuju u blokadama i, kako navode, maltretiranju građana Srbije.\n“Naoružajte se osmehom, strpljenjem i lila farbom. Tufnicama protiv bahatih batinaša i onih koji blokiraju puteve”, navodi se u pismu ženske NVO “Lila revolucija”.\nOne su podelile i oznake koje ce biti korišćene na društvenim mrežama za poziv građankama.\nUdruženje građana “Lila revolucija” = drogirane drolje Željka Mitrovića/Жељка Митровића raspalog narkomana. pic.twitter.com/mhFi0cVaG2\n— No More Radicals Any More (@CyberWanderlust) November 30, 2021\nVozači GSP-a da slikaju trudnice i stare\nTakođe, na Fejsbuk profilu ekološkog udruženja “Eko straža” pojavila se fotografija ekrana sa porukom koju je navodno vozač GSP-a poslao udruženju kako bi je oni podelili s građanima.\n“Od vozača GSP-a u Beogradu se sutra traži da slikaju blokadu u koju su upali i da slikaju da li ima starih lica ili trudnica u vozilu i da dostave fotografije gradskoj upravi”.\n“Mislim da svi znamo sa kojom bagrom imamo posla, ali čisto da objavimo pre nego što se desi. Molim vozače GSP-a da stanu na stranu građana i da ne budu kolaboracionisti“, pišu iz Eko straže na društvenim mrežama uz objavljenu fotografiju poruke.\nblokada saobraćaja/gsp/lila revolucija/mup/protesti/Srbija


Vesti online / Vesti / Srbija / I Ustav bacili pod noge\nPrekid rada Skupštine Srbije do završetka predsedničkih izbora pratila je izjava predsednice parlamenta Maje Gojković da bi opozicioni poslanici koje "ujedinjuje mržnja prema premijeru Aleksandru Vučiću" parlament koristili u te svrhe.\nSlom vladavine zakona: Parlament pauzira po želji SNS\nOdluku o privremenom ukidanju poslaničke reči koju je donela posle razgovora sa liderima vladajuće koalicije u sedištu Vlade Srbije, Gojkovićeva je obrazložila navodima da je "sve urađeno u skladu sa Ustavom i zakonom".\n- Ovakve suspenzije parlamenta u Srbiji nikad nije bilo. Vlast se na to verovatno odlučila da se za govornicom ne bi pričalo o njenom radu, pa je opoziciji, kojoj je inače gro medija zatvorio vrata, sada ukinuta i ova prilika da nešto kaže - ocenio je Zoran Ivošević.\nUstav Srbije ne predviđa ovakav potez, uzvraća ustavnopravni stručnjak Zoran Ivošević, objašnjavajući za "Vesti" kako je predsednica parlamenta pogrešila kada je rekla da je njena odluka zasnovana na Ustavu.\n- Suspenzija Skupštine Srbije je prava reč za ovakvu odluku vlasti. Parlament je najviši kolektivni organ u zemlji koji donosi zakone i kontroliše rad Vlade, a ovim smo dobili obrnuto. Pošto Ustav o tome ne govori nijednom rečenicom, može se reći da je reč o političkom marifetluku mnogo različitom od pravnog poretka, a koji nije u skladu ni sa Ustavom, ali ni sa moralom - ocenio je bivši sudija Vrhovnog suda.\nPauza u radu Skupštine pretvorila se u kraj zasedanja, pa nije potvrđena ostavka Zaštitnika građana Saše Jankovića.\nGojkovićeva je povodom spekulacija da on zato ne može da bude predsednički kandidat, rekla da je "na Jankoviću da razmišlja o političkim potezima koje vuče".\nMoram u drugi krug\nSrpske tabloide bliske vlasti preplavila su istraživanja koja Vučiću daju pobedu sa 52 odsto u prvom krugu, ali premijer je proročki izjavio da će to ipak biti u drugom, da će izbori biti teški, jer će kampanja opozicionih kandidata biti usmerena protiv rezultata njegove vlade.\nSaša Janković, međutim uzvraća da je vlast "suspendovala parlament".\n- Istog dana kada su izborni štabovi predsedničkih kandidata pozvali Skupštinu da osnuje Nadzorni odbor za kontrolu izbora, vlast je faktički suspendovala rad parlamenta. Istog dana kad je Gojkovićeva pozvana da uputi poziv Oebsu za posmatračku misiju na izborima, tabloidi su optužili kandidate da pozivaju na mešanje stranih faktora u izborni proces. Nadležni danima ignorišu problem overe potpisa građana, mimo zakona o izboru predsednika Srbije, svesno stvarajući administrativno usko grlo izbornog postupka. Svedoci smo i pritiska na zaposlene u javnom sektoru da kandidatu vlasti obećaju glas na izborima i obezbede mu dodatne, uz pretnje otkazom ako odbiju - upozorio je Janković na predizborne mahinacije, u izjavi dostavljenoj "Vestima" i pozvao vlast da otkloni prepreke za fer i demokratske izbore i odblokiraju rad institucija, pre svega parlamenta.\nSprečiti izbornu krađu\nPredsednički kandidat Vuk Jeremić smatra da će na izborima biti drugog kruga uprkos, "krađi koju planira aktuelna vlast".\n- Budu li počeli da kradu, biće im poslednje, obećavam, mada nema načina da čak ni uz krađu prebace 50 odsto u prvom krugu - kazao je Jeremić.\nDodik ruši Vučića?\nMinistar sigurnosti BiH Dragan Mektić tvrdi da na rušenju Aleksandra Vučića u Srbiji svesno rade iz kabineta Milorada Dodika, kao i da za to poseduje i materijalne dokaze.\n* Vlast je tamo gde je Vučić\n* Da li je Vučić već pobedio na izborima?\n- Imam dokaze za to. To govorim tri-četiri puta, čak sam namerno govorio u udarnom terminu ne bi li neko reagovao. Materijalne dokaze smo na određen način prosledili institucijama vlasti u Srbiji - rekao je Mektić.\n- Onaj kome smo dali je u obavezi da daje razne vrste obaveštajnih informacija Vučiću. Imam povratnu informaciju da on to zna. Takođe, imam saznanja da je reagovao tako da mu je to bilo neshvatljivo da se neko može ponašati na takav način izvan Srbije prema institucijama vlasti u Srbiji - odgovorio je Mektić.\nIz Dodikovog kabineta su demantovali navode ministra Mektića.\nSRBIJA Vučića vide kao predsednika već u prvom krugu: Da li je moguće izneneđenje?


Džejms Bond, jedna od najvrednijih filmskih franšiza u istoriji kinematografije – Televizija srpske dijaspore\nDžejms Bond, jedna od najvrednijih filmskih franšiza u istoriji kinematografije\nFilmovi o Džejms Bondu su po mnogo čemu fenomen, između ostalog i po tome što je od 1962. godine, kada je snimljen prvi film o tajnom agentu 007, do danas, vrednost nastavaka konstantno rasla.\nKada je te davne 1962. godine u bioskopima prikazivan prvi Džejms Bond – “Dr No”, karta je koštala 70 centi. Skoro 60 godina kasnije, tokom prikazivanja 25. nastavka ovog filma, karta košta devet dolara. Ovo ostvarenje, zasnovano na književnim delima Ijana Fleminga, postalo je jedno od najvrednijih filmskih franšiza u istoriji svetske kinematografije.\nPoslednji nastavak, nazvan “Nema vremena za umiranje”, u britanskim bioskopima je premijerno prikazan 30. septembra i trenutno se prikazuje ili očekuje premijeru u bioskopima širom sveta. Prethodna 24 filma su generisala ukupno 6,89 milijardi dolara, a u glavnim ulogama su bili Šon Koneri, Džejms Lejzenbi, Rodžer Mur, Timoti Dalton, Pirs Bronsan i Danijel Krejg.\nKrejg je pet puta bio u ulozi britanskog agenta, a oprostio se ulogom u “Nema vremena za umiranje”. Samo u filmovima u kojima je glumio Krejg, od “Kazino Rojala” iz 2006. godine do “Spektra” iz 2015. godine, zarađeno je 3,2 milijarde dolara.\nJoš nije jasno koliko će se zaraditi poslednjim nastavkom ovog filma, s obzirom na to da se prikazuje tokom pandemije korona virusa, koja je teško pogodila kinematografiju – bioskopi su bili zatvoreni mesecima. Međutim, analitičari očekuju solidnu zaradu.\nDo sada, najvišu zaradu ima film “Skajfol” iz 2012. godine, a njegova ukupna zarada iznosi neverovatnih milijardu i 111 miliona dolara. Ovaj film je ujedno ušao u istoriju kao jedini nastavak čija je zarada u svetskim bioskopima iznosila brojku od deset cifara, a samo u Velikoj Britaniji je zaradio preko 100 miliona funti.\nDžejms Bondfilmskihfranšizajedna odkinematografijenajvrednijihu istoriji\nŠvedska odobrila vakcinu za decu između 12 i 15 godina\nBravo! Dušan Tadić najbolji asistent u istoriji Holandije!\nMedvedev: Novak je najbolji u istoriji tenisa!\nUS open – najava finala: Novak Đoković na tri seta do najveće legende u…\nHrvatska će ove godine imati najmanje prvačića u istoriji


Rezultati pretrage za: sastanak\nPočeo sastanak Vučića sa članovima dva krizna štaba\nPredsednik Srbije Aleksandar Vučić sastao se danas sa članovima Kriznog štaba za suzbijanje zarazne bolesti KOVID-19 i Kriznog štaba za otklanjanje nastalih i sprečavanje mogućih štetnih posledica zarazne bolesti KOVID-19 po privredu.\nKako T a n j u g saznaje, u toku je sastanak koji je predsednik Srbije Aleksandar Vučić hitno sazvao zbog pogoršane situacije u regionu.\nHodžić: Partnerstvo i zajedničke inicijative u cilju bolje bezbednosti\nKosovska ministarka za administraciju i lokalnu samoupravu u tehničkom mandatu Adrijana Hodžić tokom učešća na sastanku Izvršnog veća lokalnih odbora za javnu bezbednost naglasila je da je moguća i preko potrebna izgradnja mostova poverenja između policije i samih građana u svim zajednicama, sapšteno je iz tog ministarstva.\nNačelnik Simić: Specifične okolnosti na terenu otežavaju rad inspekcije\nNačelnik Kosovskomitrovačkog upravnog okruga Slavko Simić sastao se danas sa rukovodiocima inspekcijskih službi i sa njima je razgovarao o otežanom obavljanju posla ovih službi, zbog, kako je navedeno u saopštenju, specifičnosti situacije na području okruga.\nPredsednik Republike Srbije Aleksandar Vučić sastao se sa Njegovom svetošću patrijarhom srpskim gospodinom Irinejom,informisao ga o aktuelnoj političkoj situaciji i sve ozbiljnijem privrednom napretku Srbije, koji je rezultat sprovedenih fiskalnih reformi.\nDalibor Jevtić danas sa delegacijom NATO-a\nPredsednik Srbije Aleksandar Vučić boraviće u Severnoj Makedoniji danas i sutra, gde će u Ohridu učestvovati na sastanku lidera zapadnog Balkana.\nPredsednik SLS-a razgovarao sa Palmerom\nSamostalna liberalna stranka (SLS) objavila je da se njen predsednik Slobodan Petrović sastao sa američkim zvaničnikom Metjuom Palmerom.\nPalmer: SAD pružaju snažnu podršku Severnoj Makedoniji na evropskom putu\nSpecijalni izaslanik SAD za Zapadni Balkan Metju Palmer poručio je u Skoplju da je u Severnu Makedoniju došao još jednom da potvrdi i ojača snažnu podršku SAD toj državi na njenom evropskom putu i perspektivi, prenosi portal Plusinfo.\nPredsednici Rusije i Turske, Vladimir Putin i Redžep Tajip Erdogan, sastali su se u Sočiju nekoliko sati pre isteka dogovora o prekidu vatre na severu Sirije.\nVulin sa generalom Gracijanom\nMinistar odbrane Aleksandar Vulin sastao se danas sa predsedavajućim Vojnom komitetu Evropske unije generalom Klaudiom Gracijanom u Maloj ratnoj sali Starog Generalštaba.\nVučić sutra sa kandidatima Srpske liste za poslanike na izborima na Kosovu i Metohiji\nPredsednik Republike Srbije Aleksandar Vučić sastaće se sutra u 13 časova sa kandidatima Srpske liste za poslanike na predstojećim parlamentarim izborima na Kosovu i Metohiji .\nMakron prihvatio poziv Putina, 9. maja 2020. u Moskvi\nFrancuski predsednik Emanuel Makron prisustvovaće u Rusiji svečanostima povodom 75. godišnjice pobede u Drgom sveskom ratu, 9. maja sledeće godine, pošto je u telefonskom razgovoru prihvatio poziv ruskog kolege Vladimira Putina, saopštio je Kremlj.\nPredsednik skupštine privremenih institucija u Prištini Kadri Veselji razgovarao je danas tokom svoje američke turneje sa predsednicom Predstavničkog doma američkog Kongresa Nensi Pelosi i kongresmenom Eliotom Engelom o situaciji na Kosovu i pregovorima Prištine i Beograda.\nVučić zamolio Makrona za pomoć na EU putu i rešavanju krize na Kosovu\nPrvi potpredsednik Vlade Srbije i ministar spoljnih poslova Ivica Dačić sastao se danas u Londonu, na marginama Globalne konferencije za slobodu medija, sa pomoćnikom državnog sekretara Sjedinjenih Američkih Država za Evropu i Evroaziju, Filipom Rikerom.\nDačić danas na ministarskom sastanku "Berlinskog procesa"\nPrvi potpredsednik Vlade i ministar spoljnih poslova Ivica Dačić učestvovaće danas na Sastanku ministara spoljnih poslova učesnica "Berlinskog procesa" koji se, u okviru predsedavanja Poljske ovim procesom, održava u Poznanju, dan uoči Samita o Zapadnom Balkanu 5. jula.\nPredsednici Rusije i SAD, Vladimir Putin i Donald Tramp, najverovatnije će se sastati na marginama samita G20 u Osaki u Japanu.\nDojče vele: Odlaže se sastanak u Parizu\nSamit u Parizu na kome je trebalo da se susretnu najviši predstavnici Srbije i Kosova u prisustvu predsednika Francuske Emanuela Makrona i nemačke kancelarke Angele Merkel se odlaže, rečeno je Dojče veleu u Pres-službi nemačke vlade.\nMediji: Delegacije Beograda i Prištine sastale se u Berlinu\nBlic: Merkel i Makron pritiskaju Tačija i Haradinaja\nBrnabićeva sa šefom misije Saveta Evrope\nPredsednica Vlade Republike Srbije Ana Brnabić rzgovarala je sa šefom Misije Saveta Evrope u Beogradu Tobiasom Flesenkemperom o aktivnostima te misije tokom njegovog mandata.\nNarednih dana sa Srbima iz Crne Gore\nPredsednik Vučić je, upitan da prokomentariše pismo koje mu je uputio Srpski nacionalni savet u Crnoj Gori povodom novog zakona kojim bi SPC bila oduzeta imovina, odnosno hramovi, rekao da je pitanje položaja srpskog naroda u Crnoj Gori veoma teško i ozbiljno.\nPredsednik s Palmerom\nPredsednik Aleksandar Vučić sastaće se danas sa visokim funkcionerom Stejt departmenta Metjuom Palmerom, najavljeno je iz Kabineta predsednika Republike.\nMerkel sutra sa Haradinajem i o odnosima Beograda i Prištine\nNemačka kancelarka Angela Merkel primiće sutra u Berlinu predsednika privremenih vlasti Prištine Ramuša Haradinaja.\nPoziv Vučiću da se obrati poslanicima Državne dume\nPredsednik Republike Srbije Aleksandar Vučić sastao se sa predsednikom Državne dume Federalne skupštine Ruske Federacije Vjačeslavom Volodinom, koji je pozvao srpskog predsednika da se, prilikom naredne posete Moskvi, obrati poslanicima Državne dume.\nTači i Haradinaj sa savetnicima Merkelove i Makrona\nPredstavnici prištinske administracije Hašim Tači i Ramuš Haradinaj razgovarali su u Prištini sa diplomatskim savetnicima francuskog predsednika Emanuela Makrona i nemačke kancelarke Angele Merkel.\nSrpska i kineska delegacija razmenile iskustava o digitalizaciji\nU Ministarstvu kulture i informisanja održan je niz radnih sastanaka srpske i kineske delegacije, saopštilo je to ministarstvo.\nHaradinaj posle izveštaja EK: Takse ostaju do priznanja


Gruzija pod okupacijom?\nRuske trupe u selu Zemo Nikozi, oko 15 kilometara od Ćinkvalija\nGruzijske vlasti upozoravaju da je ruska vojska presekla Gruziju na pola, osvojivši strateški grad Gori, kroz koji prolazi jedini značajni autoput, te navode kako su Rusi osvojili još dva grada u Gruziji. Istovremeno, Rusi u Savetu bezbednosti odbili rezoluciju koju su ponudile zapadne zemlje. Bush već ima oštrije izjave o ruskoj invaziji u Gruziji.\nRuske trupe ušle su u gruzijsku luku Poti na Crnom moru, saopštio je protekle noći gruzijski premijer Lado Gurgenidze. On je dodao da u toj akciji nije bilo žrtava.\n"Žalimo što smo svedoci takvog razvoja događaja, a da naši zapadni saveznici nisu intervenisali aktivnije", rekao je premijer.\nRusko ministarstvo odbrane je, međutim, demantovalo da su ruske trupe zauzele Poti. Rusko ministarstvo je navelo da su samo "izviđačke jedinice otišle u taj grad i već su ga napustile", prenela je ruska agencija Interfaks.\nGruzijska vlada je kasno sinoć takođe javila da su ruske snage ušle u mali grad Kobi, blizu separatističke oblasti Abhazije, između Potija i Senakija, gde je prema gruzijskim izvorima ruska vojska uništila vojnu bazu.\nGruzijski predsednik Mihail Sakašvili rekao je sinoć da je ruska vojska okupirala "veći deo" Gruzije, ali je pozvao stanovništvo na smirenost i rekao da za sada glavni grad Tbilisi nije pod pretnjom da bude zauzet.\nOn je, međutim, rekao kako je ruska vojska presekla Gruziju na pola, osvojivši strateški grad Gori, kroz koji prolazi jedini značajni autoput.\nSakašvili je na Nacionalnom savetu bezbednosti izdao saopštenje, samo sat vremena nakon što su zvaničnici izjavili da su ruske trupe osvojile Gori, grad koji se nalazi oko 100 kilometara zapadno od prestonice Gruzije, Tbilisija.\nRuska novinska agencija Interfaks, međutim, citirala je ruskog ministra odbrane koji je demantovao izveštaje o osvajanju Gorija.\nVisoki zvaničnik iz gruzijske Ambasade u Moskvi, Givi Šugarov rekao je da izgleda da se ruska vojska približava Tbilisiju i naveo je kako je ruski cilj "potpuna likvidacija" gruzijske Vlade.\nRusija odbila rezoluciju Zapada\nProtekle noći je propao još jedan pokušaj Saveta bezbednosti UN da postigne zajednički stav o oružanom sukobu Rusije i Gruzije oko Južne Osetije.\nRusija neće glasati za rezoluciju u Savetu bezbednosti UN koja poziva na prekid vatre u rusko-gruzijskom sukobu, baziran na francuskom mirovnom planu, saopštio je posle sednice ruski ambasador pri Ujedninenim nacijama Vitalij Čurkin.\nRuski ambasador je to saopštio novinarima posle konsultacija u Savetu bezbednosti, pete sednice tog tela na temu gruzijske krize za pet dana. Ni jednom do sada članice Saveta bezbednosti nisu uspele da se usaglase o tekstu izjave ili odluke.\nČurkin je rekao da je donošenje rezolucije preuranjeno i da predlog ima ozbiljne nedostatke u pogledu "nekih principijelnih stavova", kao što je to da se u ne pominje gruzijska agresija na Južnu Osetiju. On je rekao da Rusija nije konsultovana kada je sastavljan tekst predloga rezolucije.\nVitalij Čurkin na konferenciji za novinare u sedištu UN-a\n"Nadamo se da ćemo učestvovati u sastavljanju novog predloga rezolucije, ovaj je nažalost pripremljen bez nas", rekao je Čurkin posle sastanka.\nZapadne zemlje članice Saveta bezbednosti su "se složile" o tekstu rezolucije, prema navodima neimenovanog diplomate. Taj dokument je bio baziran na francuskom planu koji se sastoji iz tri tačke: momentalni prekid vatre, poštovanje teritorijalnog integriteta Gruzije i vraćanje na stanje pre gruzijske intervencije u Južnoj Osetiji proteklog četvrtka, 7. avgusta.\n"Mi imamo zahteve: povlačenje Gruzijaca iz Južne Osetije i obavezivanje Tbilisija da neće pribegavati sili u Južnoj Osetiji i u Abhaziji", rekao je Čurkin. "Nadam se da ćemo moći da sastavimo prihvatljivu rezoluciju", zaključio je on.\nAmbasador SAD u UN Zalmaj Kalilzad (Zalmay Khalilzad) rekao je da je dobio uveravanja Čurkina da Moskvi nije cilj da sruši gruzijskog predsednika Mihajla Sakašvilija. Čurkin mu je to rekao tokom konsulatcija 15 zemalja članica Saveta bezbednosti, iza zatvorenih vrata.\nSarkozi danas u Moskvi\nPredsednici Rusije i Francuske, Dmitrij Medvedev i Nikola Sarkozi, razgovaraće danas u Moskvi o situaciji oko gruzijske separatističke oblasti Južne Osetije.\nDetalje tog razgovora dvojica predsednika razmotrili su u jučerašnjem telefonskom razgovoru. To je bio treći razgovor predsednika Rusije i Francuske, koja je predsedavajuća EU, u poslednja dva dana.\nKako je saopšteno u Moskvi, Mevedev je poručio da je za normalizaciju situacije u zoni konflikta neophodno prethodno povlačenje gruzijskih snaga, kao i potpisivanje pravno obavezujućeg sporazuma o neprimenjivanju sile.\nPredsednik Francuske, koji je aktivno uključen u rešavanje krize u Gruziji, posle Moskve planira da poseti i Tbilisi.\nKako je saopšteno u Tbilisiju, tokom boravka ministara spoljnih poslova Francuske i Finske, Bernara Kušnera i Aleksandra Stuba u Gruziji, predsednik Mihail Sakašvili je potpisao dokument o neprimenjivanju sile.\nMinistarstvo spoljnih poslova Rusije je, međutim, ukazalo da Tbilisi ne drži reč i da se i dalje vode borbe.\nU Moskvi je bilo najavljeno da će se Lavrov u ponedeljek uveče sresti u Moskvi s Kušnerom i Stubom, ali je sinoć saopšteno da će taj sastanak biti održan danas.\nU sinoćnjem telefonskom razgovoru s evropskim diplomatama, Lavrov je ponovio uslov Rusije da Tbilisi osim što mora da obustavi vatru, treba da potpuno povuče svoje oružane snage iz Južne Osetije i da obustavi vojna dejstva iz bilo kojih delova Gruzije. Pored toga, Gruzija mora da potpiše s Južnom Osetijom sporazum o neprimenjivanju sile, ukazao je Lavrov.\nAmerički predsednik optužio Rusiju za okupaciju\nPredsednik SAD izjavio je sinoć da je vreme da Rusija zaustavi krizu u Gruziji, i izrazio zabrinutost zbog, kako je rekao, "dramatične i brutalne eskalacije nasilja".\nObraćajući se javnosti povodom sukoba u Gruziji, Buš je u oštrom upozorenju Moskvi rekao da Rusija mora da se vrati s puta "kojim je izgleda krenula" i naglasio da "akcije Rusije dovode u opasnost njene odnose sa SAD-om i Evropom".\n"Rusija je izvršila invaziju na suverenu susednu državu i ugrožava demokratsku vladu koju je izabrao narod (te države)". Takve akcije su neprihvatljive u 21. veku", rekao je Buš.\nSvetske sile su pozvale Rusiju da prihvati hitan prekid vatre sa Gruzijom i međunarodno posredovanje za rešavanje krize u Južnoj Osetiji.\n"Rusija mora ... da prihvati ovaj mirovni sporazum kao prvi korak u rešavanju ovog sukoba", rekao je Buš.\nAmerički predsednik je takođe ukazao da izgleda da Rusija želi da sruši legalno izabranu gruzijsku vladu i pozvao Moskvu da kao prvi korak prihvati primirje i povuče trupe.\nDžordž Buš u obraćanju javnosti o situaciji u Gruziji\nBuš je rekao da se odmah po povratku iz Kine gde je prisustvovao otvaranju Olimpijskih igara sastao sa svojim timom za nacionalnu bezbednost da razmotri situaciju u Gruziji.\nOn je izrazio "duboku zabrinutost" zbog toga što izgleda da su ruske trupe izašle van zone konflikta, da su napale gruzijski grad Gori i da izgleda prete da napadnu i prestonicu Tbilisi.\nBuš je takođe rekao da postoje dokazi da bi ruske strane uskoro mogle da počnu da bombarduju civilni aerodrom u Gruziji. "Ako su ti izveštaji tačni, te aktivnosti Rusije bi predstavljale dramatičnu i brutalnu eskalaciju sukoba u Gruziji", upozorio je Buš u kratkoj izjavi reporterima u Beloj kući.\nOn je naglasio da takve akcije Rusije ne bi bile u saglasnosti sa njenim uveravanjima da su joj ciljevi ograničeni na ponovno uspostavljanje mira u separatističkim proruskim oblastima.\nGorbačov o krizi\nSAD su "napravile ozbiljnu brljotinu" time što su za zonu svog "nacionalnog interesa" proglasile njima daleki Kavkaz u kojem je međutim "ukorenjena Rusija", piše poslednji predsednik SSSR-a Mihail Gorbačov u članku za današnje izdanje američkog dnevnog lista "Vašington Post".\nKoreni sadašnjeg rata na Kavkazu leže u odluci separatista Gruzije da 1991. ukinu autonomiju Južne Osetije što je "postala tempirana bomba teritorijalnog integriteta Gruzije" čija su naredna rukovodstva, primenom sile, pogoršavala situaciju, piše Gorbačov.\n"Ono što se desilo u noći 7. avgusta je neshvatljivo" – piše Gorbačov - gruzijska vojska je razornim raketnim bacačima napala glavni grad Južne Osetije Ćinvali.\n"Rusija je morala da odgovori. Optužiti je za agresiju na 'malu, nebranjenu Gruziju' ne samo što je licemerno, već pokazuje i nedostatak humanosti", piše Gorbačov.\n"Rukovodstvo Gruzije je to moglo učiniti samo uz pretpostavljenu podršku i ohrabrenje znatno moćnije sile", piše Gorbačov iznoseći da su "stotine američkih instruktora" obučavale Oružane snage Gruzije koja je savremeno oružje kupovala širom sveta.\n"Zajedno sa obećanjem članstva u NATO, to je ohrabrilo gruzijsko rukovodstvo da pomisli da se može izvući sa 'blickrigom' u Južnoj Osetiji" jer je predsednik Mihail Sakašvili "očekivao bezuslovnu podršku Zapada, a Zapad mu je dao razloge da to smatra".\n"Naravno, mir na Kavkazu jeste u svačijem interesu, ali zdrav razum zahteva da se prizna da je Rusija tamo ukorenjena već zbog same geografije i zbog vekova istorije. Rusija ne traži teritorijalno proširenje, nego ima legitimne interese u tom regionu", piše Gorbačov.\nOn smatra da bi rešenje "moglo da bude stvaranje pod-regionalnog sistema bezbednosti i saradnje (na Kavkazu) koji bi onemogućio svaku provokaciju i bilo kakvu mogućnost krize kakva je ova".\nTo bi trebalo da postignu pre svega zemlje Kavkaza, a "možda bi mogle pomoći i države izvan tog regiona - ali samo ako imaju pošten i objektivan stav".\n"Lekcija iz najnovijih zbivanja je da su geopolitičke igre opasne bilo gde", zaključuje Gorbačov svoj članak čiju će verziju na ruskom danas objaviti moskovska "Rosijskaja gazeta".\nSvetska banka podržava Gruziju\nSvetska banka je u noćašnjem saopštenju izrazila "poverenje" u privredu Gruzije "u ovim izuzetno kritičnim trenucima" za tu zemlju koja je u oružanom sukobu sa Rusijom. Svetska banka navodi "ogromne devizne rezerve, mudru monetarnu i budžetsku politiku i očekivane reforme finansijskog sektora koje će ojačati bankarstvo u jedno od najlikvidnijih i najsolvetnijih". "Svetska banka je angažovala više od milijardu dolara u Gruziji, a njene aktuelne operacije u Gruziji su angažovale 135 miliona", piše u saopštenju. Pored toga, "priznajući snažno angazovanje Gruzije za reforme, Svetska banka razmatra odobravanje dodatnih oko 300-350 miliona u narednih 12 meseci", između ostalog za "obnovu osnovne infrastrukture Gruzije".\nRusko-gruzijski odnos snaga


Trust Primo Summer crna (22758) podloga za miš cena, cene Srbija, prodaja Beograd Novi Sad Niš\nTrust Primo Summer crna (22758) podloga za miš cene\nEPonuda nije internet prodavnica već Vam omogućava da brzo i lako nađete Trust Primo Summer crna (22758) podloga za miš po najjeftinijoj ceni. Naš cilj je da kupci budu što bolje informisani o ponudi Trust podloga za miš Primo Summer crna (22758) na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za Trust Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Trust Primo Summer crna (22758) podloga za miš sa PRODAVCEM. EPonuda ne može da garantuje potpunu tačnost specifikacije i slika za Trust Primo Summer crna (22758) podloga za miš. Pre kupovine, podatke za Trust podloga za miš Primo Summer crna (22758) proverite na sajtu PROIZVOĐAČA.\nTrust GXT 752-SG Spectra (22381) gejmerska podloga za miš zelenaTrust GXT 752-SR Spectra (22383) gejmerska crvenaTrust GLIDE-FLEX RGB XXL GXT 764Trust GXT758Trust GXT 715Trust Primo plava (21937)Trust Primo crvena (21938)Trust Primo Summer zuta (22760)Trust Primo Summer zelena (22755)Trust Primo Summer plava (22754)Trust Primo Summer pink (22756)Trust Primo Summer ljubicasta (22757)Trust Primo Summer crvena (22759)Trust Primo Summer crna (22758)Trust Gaming GXT 754-L 22229Trust GXT 209 XXXLTrust GXT 756 XLTrust GXT 754Trust GXT 202 Ultrathin Mouse PadTrust GXT 752 Gaming


Dok drugi smanjuju radnu snagu, Hajsens Gorenje zapošljava\nTanjug 22. marta 2021. 18:28\nVELENJE – Kompanija Hajsens Gorenje, proizvođač aparata za domaćinstvo i televizora, izvestila je da će zaposliti dodatne radnike, uglavnom u novootvorenoj fabrici tv uređaja, zbog rasta porudžbina za naredne mesece.\nPogon Hajsens Evropa Elektroniks u Velenju, gde je u januaru pokrenuta proizvodnja televizora marke Hajsens za evropsko tržište, već ima 750 radnika, a dodatnih 50 će zaposliti u aprilu, prenosi agencija STA.\nKompanija će takođe povećati broj zaposlenih u pogonu kućnih aparata, a u narednim mesecima će, kako najavljuje, tražiti radnike za proizvodnju, uključujući rukovaoce mašinama.\nHajsens Gorenje je, ističe STA, na taj način reagovao na odluku američke multinacionalne kompanije Adient da do kraja godine zatvori svoju podružnicu u Slovenj Gradcu, susednoj opštini pored Velenja, nudeći radnicima koji su ostali bez posla zaposlenje u svojim pogonima.\nS ponudom za zaposlenje Hajsens Gorenje je izašao još prošle godine kada je Adient otpustio 119 radnika u proizvodnji delova za auto sedišta i enterijere, a ponuda ostaje otvorena do daljeg jer će 412 ljudi ostati bez posla do kraja 2021, a i posle toga, tačnije do 18. maja 2022. kada će američka firma okončati poslovanje u Sloveniji. Iz Hajsensa su istakli da im porudžbine rastu i da od ovog meseca uvode rad u tri smene na dve proizvodne linije, dok će preostale linije i dalje raditi u dve smene.\nU celoj industriji kućnih aparata prisutan je trend rasta narudžbija kao rezultat mera kovid zaključavanja, jer ljudi ne troše novac na putovanja, restorane i zabavne sadržaje van kuće.


U Skupštini Srbije počela je sednica, na čijem su na dnevnom redu izmene zakona o izboru poslanika i o lokalnim izborima, a na početku predsednica parlamenta Maja Gojković ponovo je osudila ponašanje poslanika Boška Obradovića i njegovih pristalica ispred parlamenta i, kako je rekla, brutalan napad na Marijana Rističevića.\nGojković je ocenila je reč o „fašističkom pokušaju“ Dveri i Boška Obradovića i njihovih pristalica u nameri da blokiraju rad skupštine i da legalno i legitimno telo spreče da radi svoj posao.\nObradović „blokirao“ ulaz u skupštinu\nObradović i nekoliko poslanika i simpatizeri stranke „blokirali“ su danas stepenište na ulazu u Dom Skupštine Srbije, a u jednom trenutku došlo je i do guranja Obradović i ministra zdravlja Zlatibora Lončara, koji je dolazio na sednicu parlamenta.\nObradović i pristalice Dveri drže transparente „Dole vlada“, „Da li korona zavisi od izbora“, „Ne može Đurđevdan, ali izbori mogu“, nose zastave Srbije i stranačka obeležja, i dovikuju da je predsednik Srbije „izdao Kosovo“.\nU jednom trenutku je umalo došlo do koškanja, jer su neki poslanici hteli da uđu u zgradu Skupštine, gde bi trebalo da počne nova sednica\nObezbeđenje je stalo između njih dvojice, kako ne bi došlo do većeg incidenta, a zatim su ministra Lončara „sproveli“ u parlament, na glavni ulaz, ali sa bočne, a ne centralne strane.\nRističević ostao bez sakoa\nTakođe, pre Lončara i Šešelja, u parlament je pristizao i poslanik Narodne seljačke stranke Marjan Rističević, i došlo je do verbalnog sukoba sa Obradovićem na ulazu, a zatim i do koškanja, a Rističević je iz gužve izašao bez sakoa.\nPrevious article82-godišnji muškarac SEKSUALNO ZLOSTAVLJAO dečaka kod Šodroša\nNext articleUkrao dva bicikla u Staroj Pazovi


Vučić Merkelovoj: Uslov za dalje pregovore je da Priština ukine takse - Sve o Srpskoj\nVučić Merkelovoj: Uslov za dalje pregovore je da Priština ukine takse\nKABINET PREDSJEDNIKA SRBIJE: TELEFONSKI RAZGOVOR SA KANCELARKOM BIO DUG I PRIJATELJSKI\nPonovio svoju formulu: Srbija je spremna da postizanjem kompromisnog, obostrano prihvatljivog rješenja, obijezbedi stabilnost u regionu i zahvalio se Merkelovoj i Makronu na inicijativi da sastankom u Berlinu, odnosno Parizu, podrže taj proces\nPREDSJEDNIK Srbije Aleksandar Vučić je u telefonskom razgovoru sa njemačkom kancelarkom Angelom Merkel ponovio da je za prevazilaženje zastoja u dijalogu neophodno da Priština ukine takse na robu proizvedenu u centralnoj Srbiji i još jednom zamolio kancelarku da pomogne da se nastave slobodan protok robe i trgovina.\nVučić je razgovarao sa kancelarkom Merkel o bilateralnim odnosima i situaciji u regionu, prije svega o zastoju u dijalogu Beograda i Prištine.\nVučić je, u dugom i prijateljskom razgovoru, istakao da je Srbija u potpunosti posvećena dijalogu, koji se vodi uz posredovanje Evropske unije, s namjerom da postizanjem kompromisnog, obostrano prihvatljivog rješenja, obijezbedi stabilnost u regionu, zahvalivši kancelarki Merkel i predsjedniku Makronu na inicijativi da sastankom u Berlinu, odnosno Parizu, podrže taj proces.\nPredsednik Srbije je naglasio da će Beograd ostati privržen svojoj politici mira i saradnje na Zapadnom Balkanu, zahvalivši Merkelovoj što je pokretanjem Berlinskog procesa značajno doprinijela stabilnosti našeg regiona.\nVučić je, s tim u vezi, zamolio Merkelovu da podrži formiranje Regionalne ekonomske zone, jer bi ona bila ključna za privlačenje investicija i ekonomski razvoj Zapadnog Balkana.\nDvoje sagovornika su izrazili zadovoljstvo visokim nivoom političkog dijaloga i ekonomske saradnje Srbije i Njemačke, ukazavši na to da njemačke kompanije, koje posluju u našoj zemlji, zapošljavaju oko 60.000 srpskih radnika.\nVučić je pozvao njemačku kancelarku da ponovo posjeti Srbiju, navedeno je u saopštenju Službe za saradnju sa medijima predsjednika Republike Srbije.\nTagoviAleksandar Vučić Angela Merkel EU Kosovo i Metohija Priština Srbija takse


RTCG - Radio Televizija Crne Gore - Nacionalni javni servis :: Politika :: Zabrinut sam zbog pritiska na RTCG\nHAN S MARKOVIĆEM 22. 02. 2019. 10:20 >> 19:37 14\nHAN S MARKOVIĆEM\nEvropski komesar za proširenje Johanes Han poručio je da je zabrinut zbog pritiska na Nacionalni javni servis, ali i napade na novinare uopšte, navodeći da budno prati sva dešavanja u oblasti slobode medija u Crnoj Gori.\n"Budno pratim situaciju u oblasti slobode medija. Zabrinut sam zbog pritiska na Javnog emitera, zbog napade na novinare, te sajber napada", rekao je Han, navodeći kako očekuje da će pravdi biti privedeni počinioci napada na novinarku Vijesti Oliveru Lakić.\nOdgovarajući na pitanje da li ima dvostruke aršine kad je riječ o napadima na medije, a u svjetlu posljednjih napada na RTCG i Dnevne novine, Han je, na konferenciji za novinare s premijerom Duškom Markovićem, rekao da "svi imaju odgovornost", te da bi svi trebalo da se uzdrže od napada.\n"Govorim o fizičkim napadima. Ako govorimo o političkoj debati, to je nešto što svi moramo prihvatiti. Očekujem poštovanje između uključenih strana i institucija. Mislim da možete razmjenjivati mišljenja na jedan ili na drugi način, npr. na vrlo nezgodan način. Ono što ja želim je da se uspostavlja komunikacija čak i ako imate različita stanovišta. Potrebno je više međusobnog poštovanja", rekao je Marković.\nParlamentarni bojkot nije način za rješavanje problema\nOn je kazao da je informisan o brojnim reformama koje je Crna Gora započela, poručujući da ono što radi Vlada ne čini da bi zadovoljila briselske zvaničnike, već radi bolje perspektive građana Crne Gore.\n"EU je poluga kako biste postigli ove ciljeve. Sve što Vlada radi, služi interesima crnogorskih građana", rekao je Han.\nOcijenio je da parlamentarni bojkot nije evropski način rješavanja različitih mišljenja, uz žaljenje zbog usporenosti rada Privremenog odbora za reformu izbornog zakonodavstva.\n"Danas ću iskoristiti priliku da razgovaram s opozicijom i pozabavim se ovim pitanjem. Politička debata mora da se odvija u parlamentu, parlament je forum gdje se o svemu treba razgovarati. Obično se to ne radi na ulici. Mogu postojati razlozi da se povremeno izađe na ulicu, ali treba biti svjestan da se politilčka debata treba odvijati u parlamentu", rekao je Han.\n"Naročito kad govorimo o trgovini ljudima i pranju novca. Ne smije sve da stane na hapšenju nekoliko niskoprofilnih kriminalaca, mora se doprijeti do onih koji stoje iza toga, dakle podstrekača. Međunarodna organizacije sve budno prati, mi pratimo budno sve skore događaje koje su dovele do mirne mobilizacije crnogorskih građana", kazao je Han.\nKontaktirali su ga, kaže Han, organizatori protesta da se sa susretne i sa njima. No, navodi on, to neće biti moguće, zbog ranijeg odlaska iz Podgorice.\n"Ali ću zamoliti šefa Delegacije EU u Podgorici Aiva Orava da to učini", kazao je Han.\nCG ima razloga da bude zadovoljna\nPremijer Marković je rekao da je sa komesarom Hanom razgovarao o svim pitanjima koja se tiču EU integracija, kako bi Crna Gora ubrzala pregovarački proces.\nOn je istakao da je sa komesarom Hanom razgovarao veoma otvoreno, te da Crna Gora ima razloga da bude zadovoljna sa onim što je uradila.\n"Ostaje dosta posla na unapređenju vladavine prava, da jačamo institucije, da osnažimo borbu protiv kriminala i korupcije. Nikad kao u posljednjih godinu dana kriminal nije bio na koljenima u odnosu naspram države, to su rezultirale posljednje akcije kad smo pravdi priveli najznačajnije nosioce organizovanog kriminala", rekao je Marković, navodeći da su na putu da razotkriju nova krivična djela i napad na novinarku Vijesti Oliveru Lakić.\nMarković je rekao da Crna Gora želi da nastavimo dinamičan ekonomski razvoj.\n"Ova godina je dobro počela, kapitalni projekti se nastavljaju", rekao je Marković, poručujući da je od Hana zatražio ličnu podršku za nastavak radova na drugoj dionici auotputa.\n24. 05. 2019. 20\nSa RSM potrebna jača privredna saradnja


Janković Archives - Page 2 of 3 - Ozonpress :: internet portal\nPredsednički kandidat na predstojećim izborima Saša Janković, posetiće Čačak u nedelju 26. marta. Pored susreta sa Čačanima, Janković će istog dana razgovarati sa građanima Lučana, Požege i Užica. Izborni štab predsedničkog kandidata Saše Jankovića, poziva građane Čačka da u...\nObjavljeno : 25 03 2017\nPredsednički kandidat Saša Janković ocenio je danas na predizbornom skupu u Paraćinu da vlast na čijem je čelu Aleksandar Vučić ne može da se reformiše već da se ona mora promeniti. – Režim Aleksandra Vučića ne može se ni popravljati, ni reformisati. On se mora promeniti!...\nObjavljeno : 11 03 2017\nObjavljeno : 01 03 2017\nJanković: Dostojanstvo čoveku, smisao institucijama\n– Ako i kada postanem predsednik, vratiću dostojanstvo čoveku i smisao institucijama. Rećiću nešto zbog čega bi me nekada s Pravnog fakulteta proterali, obećavam da će Ustav da važi – poručio je Saša Janković na predizbornoj konvenciji održanoj u Hali sportova u...\nObjavljeno : 19 02 2017


Dvostruka kazna za Kosovare: Živjeti u izolaciji | MIŠLJENJA | Al Jazeera\nMada iz Unije poručuju da ubrzo neće biti vizne liberalizacije, političari i dalje tvrde da će do nje doći za 'par sedmica', piše autor (Arhiva)\nGrađani Kosova su i dalje jedini u Evropi koji žive u potpunoj izolaciji ili karantinu, jer Evropska unija ne odobrava viznu liberalizaciju, postavljajući neke uslove koje nije imala nijedna druga država.\nKako je živeti u izolaciji bez prava slobodnog kretanja po evropskim zemljama u 21. veku. I, koliko je teško dobiti šengensku vizu u nekim od ambasada EU-a u Prištini, gde se stvaraju dugačke kolone i doživljava se najveće poniženje – to znaju samo građani Kosova svih nacionalnosti. Jer, oni su jedini u Evropi koji ne uživaju to pravo i nakon tri godine od usvajanja preporuke Evropskog parlamenta o viznoj liberalizaciji. A u međuvremenu viznu liberalizaciju su dobile zemlje koje su daleko problematičnije, kao što su Ukrajina, Gruzija, Moldavija… Zbog toga se Kosovari i osećaju kao građani drugog reda, bez osnovnog ljudskog prava na slobodno kretanje, kao najveće vrednosti demokratske Evrope.\nMada je dijalog o viznoj liberalizaciji između Kosova i EU-a počeo još 2010. godine, a u maju 2016.. godine Evropska komisija predložila je ukidanje viza za držvljane Kosova, ali tek kad se ispune dva ostala kriterija: ratifikacija demarkacije granice sa Crnom Gorom i borba protiv korupcije i organizovanog kriminala. Prvi uslov je Kosovo ispunilo februara ove godine, nakon skoro tri godine natezanja u Skupštini, kada je došlo do nasilja između vlasti i opozicije, koja se protivila ratifikaciji, uz argument da Kosovo gubi oko 8.000 hektara teritorije.\n‘Neće biti brze liberalizacije’\nAktuelni premijer Ramuš Haradinaj i njegova stranka, koji su bili najveći protivnici demarkacije granice, sada su to podržali, uz konstataciju da novi sporazum između predsednika Kosova i Crne Gore, Hašima Tačija i Filipa Vujanovića, omogućava korekciju granične linije ukoliko komisije ustanove da je bilo grešaka. Međutim, EU sada postavlja drugi, rigorozniji uslov Kosovu – pojačanje borbe protiv korupcije i organizovanog kriminala uz opipljive dokaze, a to znači hapšenje “glavnih riba” u vrhu vlasti, ili imaju njen blagoslov.\nMada je EU čvrsta u stavu da nema vizne liberalizacije, kosovski političari i dalje ponavljaju “da nas od odluke o liberalizaciji dele nedelje”, kao što je izjavio u Sofiji premijer Haradinaj, ili drugi članovi Vlade. Ali, na takve izjave građani Kosova su oguglali i više ne veruju, pogotovo kad njih demantuju izjave evropskih zvaničnika. O ta dva kriterija bilo je reči i tokom razgovora predsednika Kosova Tačija i nemačke kancelarke Angele Merkel u prvoj polovini maja, koja je rekla da se “moraju ispuniti svi uslovi”.\nI potpredsednik Evropskog parlamenta Ranier Wieland, tokom posete Kosovu sredinom maja, rekao je da ne može dati nijedan konkretan datum, ili da reći da će biti brzo vizna liberalizacija za građane Kosova. “EP insistira da se ispune uslovi i preporučujem svim političarima da ne daju obećanja da će se liberalizacija desiti veoma brzo”, kazao je on.\nPoznavaoci političkih prilika i evropskih integracija kažu da je vizna liberalizacija u rukama pet zemalja EU-a koje još nisu priznale nezavisnost Kosova: Španija, Grčka, Rumunija, Slovačka i Kipar. Oni procenjuju da se liberalizacija neće dogoditi tako brzo, bez obzira na odluku Evropske komisije, budući da svaka država članica treba da da pristanak o viznoj liberalizaciju za Kosovare. Sa druge strane, Kosovo sa ovakvom političkom klasom, smatraju politički analitičari, teško da može dobiti viznu liberalizaciju. Građani pod hitno treba da promene “politički sud” da su bez udaljavanja ove političke klase i dolaska nove šanse su male, ili nikakve da se ide napred kada su u pitanju evropske integracije.\nLašnim pasošima do Evrope\nMnogi građani Kosova nikad nisu imali mogućnost da putuju u neku zemlju EU-a, bez obzira na to da mnoge kosovske porodice imaju članove svojih porodica koji rade i žive u tim zemljama. Tu mogućnost nemaju ni studenti, koji su željni da upoznaju evropske države, gradove, ljude, kulture… uopšte sistem vrednosti. A da ne pričamo o preduzetnicima sa Kosova, koji, zbog oštrog režima dobijanja viza, gube poslovne veze i partnere u evropskim zemljama i prinuđeni su da svoje firme izmeste sa Kosova u neku od susednih država, pre svega u Makedoniju, Albaniju i Crnu Goru.\nJedino problem sa slobodnim kretanjem nemaju predstavnici vlasti i njihove porodice, jer svi oni ili imaju diplomatske pasoše, ili vize dobijaju preko veza. Zbog ovakve situacije mnogi građani Kosova su prinuđeni da krenu put evrope ilegalnim kanalima, plaćajući velike sume novca osobama koje se bave krijumčarenjem ljudi. Neki drugi plaćaju skupo srpske pasoše čak i do 10.000 evra, a puno Kosovara aplicira za državljanstvo Srbije kako bi mogli dobiti lične karte i pasoše, i to u opštinama Gračanica i Novo Brdo (na Kosovu), u kojima funkcionišu ilegalna srpska administracija i zakoni Srbije. Mada državljani Kosova sa tim srpskim pasošima, koje izdaje “Koordinaciono telo za Kosovo i Methohiju”, nemaju pravo ulaska u Šengen zonu bez odgovarajuće vize.\nOd 2010. do kraja 2017. godine građani Kosova su potrošili oko 30 miliona evra samo na podnošenje zahteva za dobijanje Šengen viza, ne računajući druge troškove oko kompletiranja dokumentacije. Tokom tog perioda podnošeno je preko 600.000 aplikacija, od kojih od odbijeno oko 150.000. Ovde treba spomenuti i masovnu migraciju građana Kosova (uglavnom Albanaca) krajem 2014. i početkom 2015. godine, kojih je, prema nekim nezvaničnim podacima, Kosovo napustilo između 80 i 100.000. Iz zemalja Šengena, pre svega iz Nemačke, vraćeno je oko 8.000 i još nekoliko hiljada iz drugih zemalja.\nTa cifra je ogromna jer su ti ljudi plaćali razne usluge mafijaškim grupama za prelaz preko srpsko-mađarske granice (cena se kretala od 300 do 3.000 evra po osobi), ili za kupovinu pasoša (Srbije, Makedonije, Crne Gore i Bugarske, do 5.000 evra po osobi), ili osiguranje viza preko kriminalnih grupa ili ljudi iz ambasada na Kosovu (za jednu vizu je plaćeno od 2.000 do 10.000 evra). Prema izjavama pojedinaca i čitavih porodica, sredstva su obezbedili prodajom dela imovine, stoke, poljoprivrednih mašina ili automobila.\nObećanja duga osam godina\nPredstavnici civilnog društva kažu da odgovornost za trošenje tolikog novca za proteklih osam godina građana Kosova snosi politička klasa. “Od 2010. godine bilo je obećanja o viznoj liberalizaciji, naročito od strane tadašnjeg predsednika Demokratske partije Kosova i premijera Tačija, ali to nije postignuto ni za osam godina. Ne može se reći da je krivac neko drugi osim kosovske strane, koja nije uspela da izvrši zatražene reforme i ispuni tražene uslove od EU-a”, kažu u civilnom sektoru.\nGde se mladi Kosova slobodno kreću? Jedina šansa je odlazak u Albaniju, Srbiju, Makedoniju, Crnu Goru, Tursku. Kako se misli da mladi Kosovari upoznaju Evropu i njene vrednosti kad im je oduzeto jedno od osnovnih ljudskih prava – sloboda kretanja? Oni su izolovani i žive u getu, kako zbog svojih lidera, tako zahvaljujući i državama EU-a, koje ne mare što su ceo narod Kosova izolovali kao nekada istočnoevropske države u doba komunizma. Građani Kosova su, stiče se utisak, građani drugog reda.\nNa Kosovu dobro žive samo vlastodršci, njihove porodice, mafijaši, kriminalci i tajkuni. Građani Kosova ne vide perspektivu, izgubili su poverenje. Politička kasta, uz vašu pomoć, već 15 godina ubija nadu za boljim i srećnijim životom. Na Kosovu dobro žive samo vlastodršci, njihove porodice, mafijaši, kriminalci i tajkuni koji, paradoksalno, imaju i diplomatske vize – pasoše, koje koriste i za prenošenje na sigurno novac ukraden od naroda Kosova.\nU ovakvim emigracijama učestvuje i mafija, ali koji je doprinos vlada članica EU-a za stvaranje i funkcionisanje ovih mafijaša u slučaju građana Kosova? Da li bi postojali ti mafijaši i ove kriminalne pojave ukoliko biste vi postupili drugačije prema građanima Kosova, ukoliko biste ih tretirali drugačije, ukoliko biste tim građanima, kao i svim zemljama i narodima Balkana, omogućili slobodno kretanje i liberalizaciju viznog režima? Ili ste, možda, ustanovili da su Kosovari bolesni od ebole i da će zaraziti celu Evropu?\nZabranite putovanje političarima!\nZnajte, gospodo iz EU-a, da vašim stavom o viznoj liberalizaciji terate građane Kosova da ponovo krenu na “put pakla”, jer ste im oduzeli osnovno ljudsko pravo – slobodu kretanja, i to u kolevci ovih sloboda, u srcu Evrope. Odlično znate: da ste odobrili viznu liberalizaciju Kosovarima, oni sigurno ne bi se služili raznim metodama, pa i ilegalnim prelaskom granica rizikujući život. Putovali bi legalno, registrujući se na graničnim prelazima i vi biste imali punu kontrolu nad njihovim kretanjem. Ili ste, možda, ustanovili da Kosovari imaju ebolu i da će zaraziti celu Evropu?\nOva je cena previsoka, jer EU ne priprema građane Kosova, naročito omladinu, na to da se upozna sa zemljama, ljudima, kulturom, tradicijom i vrednostima građanske Evrope, niti ih pripremate za članstvo Kosova u EU? Kako da se Kosovari osećaju drugačije osim kao građani bez elementarnih prava, kao građani drugog reda, žigosani kao “loša sorta”… Ipak, na Kosovu je svima jasno da se odlukom o neodobrenju vizne liberalizacije kažnjavaju upravo građani Kosova; političari, mafijaši i kriminalci već imaju pravo slobodnog kretanja po zemljama EU jer vize dobijaju bez problema, poseduju čak i po nekoliko pasoša.\nI, na kraju, postavlja se pitanje ko je odgovoran (makar moralno) što građani Kosova, jedini u Evropi, nemaju viznu liberalizaciju: da li EU, koja za to postavlja neke uslove koje nije imala nijedna druga država, ili političari Kosova, koji ne ispunjavaju te uslove, ali oni i njihove porodice slobodno se kreću po zemljama EU-a dok građani žive u karantinu. Ako su krivi ovi drugi, onda zvaničnici EU-a treba da nateraju kosovske političare da ispune uslove i merama koje pogađaju njih: zabrana putovanja po zemljama Evropske unije.\nDva uvjeta Kosovu za viznu liberalizaciju\nDemarkacija granice s Crnom Gorom i borba protiv korupcije i organizovanog kriminala preostali uvjeti za ukidanje viznog režima za građane Kosova, poručeno je Prištini iz Brisela.\nŠoltes: Kosovo nije na putu vizne liberalizacije\nIzvjestilac Evropske unije za Kosovo tvrdi da političari nisu slušali savjete iz Evrope o demarkaciji granice s Crnom Gorom.\nKosovo i EU: Vizna liberalizacija prioritet\nKosovo najesen počinje pregovore sa EU-om o zaključivanju Sporazuma o stabilizaciji i pridruživanju, pri čemu je liberalizacija viznog režima jedan od prioriteta.


ZVEZDO, U KOPENHAGENU SU PADALI VELIKANI! Danci ne uteruju strah u kosti, ali... - Informer\nCrvena zvezda, ako eliminiše Helsinki, u 3. kolu kvalifikacija za Ligu šampiona igraće najverovatnije protiv Kopenhagena iz Danske koji u drugom kolu igra sa Nju Sejntsom šampionom Velsa\nDanci igraju vrlo čvrst fudbal, ali Kopenhagen sigurno ne spada u sam vrh evropskog fudbala, štaviše, poslednjih godina je na evropskoj sceni znatno slabiji nego ranije. Takođe, ima povlašćen status pa bi Zvezda njihovom eliminacijom preuzela tu ulogu i u plej-ofu čekala potencijalno lakšeg protivnika.\nKopenhagen je prošle sezone osvojio 13. titulu šampiona Danske, petu u ovoj deceniji, posle velike borbe sa Mitjilendom od koga su na kraju imali samo bod više. Najveće zvezde tima su Dame Ndoje i Viktor Fišer, dok je na fudbalskom tržištu najcenjeniji desno krilo Robert Skov čija se vrednost procenjuje na oko 12 miliona evra. Na 7 miliona je procenjen Viktor Fišer, igrač na poziciji levog krila, koji je za Dansku odigrao 10 mečeva. Trojica koštaju 2,7 miliona: Viktor Nelson, rođen 1998. godine koji igra štopera, Peter Ankersen, 28-godišnji bek i Razmus Falk Jensen, centralni vezista rođen 1992. godine.\nSkov je prošle sezone u šampionatu postigao 29 golova, a činio je ubitačan tandem sa Ndojeom koji je dodao 22 gola, dok je FIšer postigao 9. Ove sezone po dva gola su već postigli Ndoje i korpulentni centarfor Jonas Older Vind.\nTrener Kopenhagena je 51-godišnji Stale Solbaken, koji je tokom dva mandata u klubu od 2006-2011. i od 2013. doneo Kopenhagenu osam nacionalnih titula od ukupno 13. U međuvremenu je kratko vodio Keln i Vulverhempton, sa kojima je ispadao iz liga.\nVrednost danske ekipe je na Transfermarketu 52 miliona evra i tu su slični sa Zvezdom jer igrači srpskog kluba vrede dva miliona manje na tržištu.\nKopenhagen igra na "Tela Parku", stadionu sa 38.000 mesta i na njemu je do sada mučio više evropskih klubova igrajući Ligu šampiona i Ligu Evrope.\nNije na odmet pomenuti da su u prvom učešću u Ligi šampiona u sezoni 2006/2007 pobedili Mančester junajted 1:0, a na svom stadionu u grupi sa Benfikom, Mančesterom i Seltikom (3:1) nisu izgubili ni meč pa bi crveno-beli trebalo da budu oprezni. U Ligi šampiona su dočekali proleće u sezoni 2010/2011. kada su prošli grupu sa Barselonom, Panatinaikosom i Rubinom iz Kazanja. Tada su postali prvi danski klub koji se kvalifikovao za osminu finala elitnog takmičenja. Ali dalje nisu mogli, jer ih je pobedio Čelsi.\nPrve utakmice su na programu 6. i 7. avgusta, kada će Zvezda biti potencijalni domaćin, a revanši 13. avgusta.\nLiga šampiona Fudbal sport FK Crvena zvezda Kopenhagen


Epson: Tehnologija u službi dizajna | PC Press\nEpson: Tehnologija u službi dizajna\n16. decembar 2017. 16. decembar 2017. Marko Nešović\nKompanija Epson posvećena je društvenoj odgovornosti i podsticanju mladih talenata i zato je nedavno počela da sarađuje sa Školom za dizajn iz Beograda. O toj akciji i planovima Epson‑a u Srbiji i regionu razgovarali smo s Markom Đurićem, business account menadžerom za balkansku regiju za LFP i BS uređaje u toj kompaniji.\nDa li Epson pomaže mlade talente na globalnom nivou ili je saradnja sa školom akcija lokalnog karaktera?\nNa svetskom nivou, Epson je veoma društveno odgovorna kompanija. Naša posvećenost društvenoj odgovornosti seže od podsticanja mladih talenata do čitavih kampanja posvećenih održivosti poslovanja i, što je još važnije, ekološkoj održivosti, kao što je Epson‑ova „Zelena vizija 2050“. Što se tiče same saradnje sa Školom za dizajn iz Beograda, akcija jeste lokalnog karaktera, ali mi, kao kompanija, trudimo se da prepoznamo i podstičemo talenat na globalnom nivou. Od podsticanja studenata i učenika pa do direktne podrške karijerama mladih kreativaca, kao što je Richard Quinn, čije su modne kreacije bile centralni deo svetske turneje pop zvezde Ledi Gage, a urađene su na tekstilnom Epson SureColor štampaču SC‑F9200. Štaviše, upravo smo postali deo organizacije CSR Europe, u svojstvu korporativnog člana, čime kao kompanija dodatno osnažujemo svoju posvećenost i usmerenost na korporativnu društvenu odgovornost (CSR), kako u Evropi tako i na globalnom nivou. Saradnja sa Školom za dizajn pripada lokalnom nivou, ali apsolutno se uklapa u filozofiju, kulturu i misiju onoga što Epson želi da postigne na globalnom nivou.\nKako je došlo do saradnje Škole za dizajn i Epson‑a, i koja je glavna vrednost za školu, učenike i, naravno, vašu kompaniju?\nZa nas je najveća vrednost prilika da pomognemo mladim talentovanim ljudima i pokažemo im najbolja rešenja za njihov dalji napredak u karijeri i obrazovanju. Što se tiče učenika, nadamo se da će uz Epson tehnologije moći da sve svoje ideje realizuju i sve svoje znanje primene u realnim situacijama. S našom tehnologijom, učenici Škole za dizajn imaju neograničene mogućnosti štampanja – od sublimacione tehnologije za štampu na različitim materijalima, poput tekstila, metala, drveta, keramike, pa nadalje. Epson pomaže učenicima da svaku svoju zamisao realizuju do kraja i dođu do gotovog dela.\nNa taj način učenici već tokom školovanja stiču neku vrstu prakse i upoznaju se kako sa alatima, tako i s tržištem?\nUčenici Škole za dizajn, kao što smo videli na Sajmu Grafima, mogu mnogo toga da dobiju korišćenjem naših proizvoda. Asortiman koji je prikazan na tom sajmu (štampači sa sublimacijom boja, štampači za tekstil, štampači velikih formata itd.) jasno ukazuje na to da Epson u svom portfoliju ima kompletna rešenja koja će učenici koristiti na svom profesionalnom putu. Naravno, oni će biti u prilici da se upoznaju s načinima štampe i tehnologijama i već tokom školovanja steknu dodatno praktično znanje koje će im mnogo značiti tokom daljeg razvoja. Mislimo da je od ključnog značaja da se, pored zvaničnog dela obrazovanja, učenici upoznaju sa svim alatkama, tehnologijama i mogućnostima koje im Epson‑ovi proizvodi nude kako bi na najbolji način ostvarili svoje ideje.\nKoji su bitni modeli za dizajnere?\nNaš širok asortiman uređaja prilično je veliki da bismo nabrajali sve modele. Tu su štampači velikog formata (LFP porodica uređaja), među kojima bismo istakli, pre svega, signage štampače – za štampu reklamnih materijala velikog formata na raznim materijalima, štampače za tekstil, čija primena zahvata kako male segmente tržišta, tako i velike projekte. Kao možda najvažnije za učenike u ovom stadijumu njihovog profesionalnog razvoja, istakli bismo Epson‑ovu tehnologiju za štampanje umetničkih dela i fotografija. Naši štampači na ovom polju pružaju vrhunski kvalitet i odstranjuju svaku mogućnost da ideje ovih mladih talentovanih ljudi budu kompromitovane tehničkim aspektom njihovog stvaralaštva.\nTagovi: BS, epson, Epson SureColor, LFP, SC‑F9200\n← Online edukacija menja način na koji razmišljamo o obrazovanju\nLampa za one koji održavaju vezu na daljinu →


Amerika uvodi sankcije operateru „Severnog toka 2“, na udaru i izvršni direktor - 23.02.2022, Sputnik Srbija\nAmerika uvodi sankcije operateru „Severnog toka 2“, na udaru i izvršni direktor\nPredsednik Amerike Džozef Bajden dao je nalog administraciji da uvede sankcije kompaniji operateru gasovoda „Severni tok 2“ i rukovodiocima kompanije. 23.02.2022, Sputnik Srbija\nKako je dodao, Vašington će bez kolebanja preduzeti i druge korake ako Rusija nastavi eksalaciju.„Predsednik Putin je svojim postupcima dao svetu “snažan podsticaj da odustane od ruskog gasa".Ministarstvo finansija je potom saopštilo da su sankcije uvedene protiv kompanije i izvršnog direktora Matijasa Varniga.Agencija Rojters piše da sankcijama neće biti pogođen Gerhard Šreder, predsednik odbora akcionara kompanije "Nord strim AG".Iz Stejt departmenta je saopšteno da SAD preduzimaju korake kako bi se uverile da ovaj ruski gasovod više nije na agendi.„Preduzeli smo korake u okviru svojih ovlašćenja kako bismo se uverili da 'Severni tok 2' više neće biti na agendi“, rekao je portparol Ned Prajs.Prajs je rekao i da su SAD spremne i da uvedu sankcije dvema najvećim ruskim bankama.Iako nije naveo o kojim bankama se radi, pretpostavlja se da su to "Sberbanka" i VTB koje su ranije pominjali američki zvaničnici.Sankcije su usledile kao odgovor na odluku Moskve da prizna nezavisnost samoproglašenih republika Donbasa, DNR i LNR.Podsetimo, nemački kancelar Olaf Šolc izjavio je u utorak da je naložio Ministarstvu ekonomije zemlje da preduzme „neophodan administrativni korak“ kojim bi se odmah poništila sertifikacija „Severnog toka 2“. Reč je o povlačenju dokumenta iz Ministarstva, na osnovu kojeg je Federalna agencija za mreže vršila sertifikaciju operatora gasovoda.\nkriza u ukrajini, svet – ekonomija, svet, ekonomija, sankcije, severni tok 2, nord strim\n21:56 23.02.2022 (Osveženo: 22:01 23.02.2022)\nPredsednik Amerike Džozef Bajden dao je nalog administraciji da uvede sankcije kompaniji operateru gasovoda „Severni tok 2“ i rukovodiocima kompanije.\n„Danas sam dao nalog mojoj administraciji da uvede sankcije protiv ‘Nord strima 2 AG’ i rukovodioca kompanije“, navodi se u pisanoj izjavi američkog predsednika koju je objavila Bela kuća.\nKako je dodao, Vašington će bez kolebanja preduzeti i druge korake ako Rusija nastavi eksalaciju.\n„Predsednik Putin je svojim postupcima dao svetu “snažan podsticaj da odustane od ruskog gasa".\nMinistarstvo finansija je potom saopštilo da su sankcije uvedene protiv kompanije i izvršnog direktora Matijasa Varniga.\nMinistarstvo je objavilo i glavnu licencu koja preporučuje da se sve operacije sa kompanijom završe do 2. marta.\nAgencija Rojters piše da sankcijama neće biti pogođen Gerhard Šreder, predsednik odbora akcionara kompanije "Nord strim AG".\nIz Stejt departmenta je saopšteno da SAD preduzimaju korake kako bi se uverile da ovaj ruski gasovod više nije na agendi.\n„Preduzeli smo korake u okviru svojih ovlašćenja kako bismo se uverili da 'Severni tok 2' više neće biti na agendi“, rekao je portparol Ned Prajs.\nPrajs je rekao i da su SAD spremne i da uvedu sankcije dvema najvećim ruskim bankama.\n"Jednim klikom spremni smo da uvedemo mere protiv dve najveće finansijske institucije u Rusiji, one zajedno imaju aktive od 750 milijardi dolara, to je polovina čitavog ruskog bankarskog sistema", zapretio je Prajs.\nIako nije naveo o kojim bankama se radi, pretpostavlja se da su to "Sberbanka" i VTB koje su ranije pominjali američki zvaničnici.\nSankcije su usledile kao odgovor na odluku Moskve da prizna nezavisnost samoproglašenih republika Donbasa, DNR i LNR.\nPodsetimo, nemački kancelar Olaf Šolc izjavio je u utorak da je naložio Ministarstvu ekonomije zemlje da preduzme „neophodan administrativni korak“ kojim bi se odmah poništila sertifikacija „Severnog toka 2“. Reč je o povlačenju dokumenta iz Ministarstva, na osnovu kojeg je Federalna agencija za mreže vršila sertifikaciju operatora gasovoda.\nMoskva: Amerika uvela Rusiji 101. paket sankcija\n23 Februar, 16:25


SK ASI-MUR / СК АСИ-МУР / CS IAS-AIT / UC ASI-IWA : Predlozi za izmene Zakona o radu\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [21:11 UTC]\nSreda 01. March 2006. [17:05:00 UTC] (2549 čitanja)\nBeograd - Ministarstvo rada će predložiti skupštini izmene Zakona o radu koje će sadržati konkretne predloge Saveta stranih investitora.\nSavet stranih investitora u Beogradu saopštio je danas da je Ministarstvo rada, zapošljavanja i socijalne politike Srbije prihvatilo njihov predlog za izmene Zakona o radu, kako bi zaposleni efikasnije ostvarili svoja prava??!\nNavedeni predlozi Saveta, koje je Ministarstvo usvojilo, pre svega se odnose na način regulisanja toplog obroka i regresa, minulog rada, osnovice za isplatu bolovanja, korišćenje godišnjeg odmora i rada na određeno vreme, navodi se u saopštenju Saveta stranih investitora.\nSavet stranih investitora preneo je tokom današnjeg sastanka sa predstavnicima tog Ministarstva, stav članova tog saveta da se osnuje Agencija za zapošljavanje, kako bi se olakšao proces pronalaženja novih poslova i zaposlenih.\n"Nestabilnost tržišta radne snage praktično je dovela do osećanja nesigurnosti potencijalnih investitora, koji smatraju da ovakvim zakonskim rešenjima Srbija ne demonstrira u punoj meri rešenost da uhvati korak sa tržišnim principima razvijenih zemalja", ističe se u saopštenju.\n[ Vreme izvršavanja: 0.14 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.38 ]


Pioniri KK “Borac” iz Čačka vraćeni sa Jarinja - Radio Kontakt Plus\nPioniri KK “Borac” iz Čačka vraćeni sa Jarinja\nsport16:30, 27.03.2019Izvor: Radio Kontakt Plus\nPioniri Košarkaškog kluba “Borac” iz Čačka, koji su danas trebali da gostuju KK “Trepča” u utakmici u okviru Međuregionalne pionirske lige Srbije, vraćeni su sa prelaza Jarinje, potvrdio je za Kontakt Plus Bratislav Džogović, trener pionira KK “Trepča”.\nFoto: Pictame (Ilustracija)\nKK “Trepča” danas je trebalo da bude domaćin utakmice u Kosovskoj Mitrovici, a Džogović je rekao da je sada na Košarkaškom savezu Srbije i Regionalnom savezu kako će biti rešeno to što utakmica nije odigrana.\nDžogović kaže da je vrlo razočaran, kao i mališani iz kluba, vraćanjem košarkaša Borca sa Jarinja.\nDodaje da su Čačani dostavili spisak da su košarkaška ekipa, zadržani su pola sata na Jarinju, ali im ulazak na Kosovo nije dozvoljen.\nNapominje da su se obe ekipe, KK “Trepča” i KK ‘Borac” plasirale na završnicu Međuregionalne lige Srbije, te da je ostalo da se odigiraju današnja i utakmica protiv KK "Foka" iz Kragujevca.\nDžogović je rekao da im je komesar lige Andrija Dimovski u telefonskom razgovoru prvo rekao da mogu da zakažu utakmicu u bilo kojem gradu na teritoriju Srbije žele, da bi zatim promenio iskaz i rekao da će se utakmica zakazati u Čačku, odnosno da će KK „Borac“ ponovo biti domaćin, s obzirom na to da je tamo odigrana i prva utakmica.\nPrema njegovim rečima, datum održavanja utakmice biće određen u roku od tri dana.\nZvezda u Evroligi, vratila krunu u finalu koje se umalo nije odigralo\nZa Omladinski karate klub „Kosovska Mitrovica“ sedam medalja\nMitrovički kik-bokseri nastavljaju uspešni niz osvajanja medalja\nMonte Karlo: Đoković i Lajović igraju za četvrtfinale\n"Kopljanici" protiv "stare dame", Junajted protiv Barselone


Počela večera lidera Zapadnog Balkana u Briselu\nTanjug 11. maja 2022. 20:58\nBRISEL, 11. maja ( Tanjug) – U zgardi Evropske službe za spoljne poslove u Briselu počela je radna večera koju je za lidere sa Zapadnig Balkna organizovao sef diplomatije EU Žozep Borelj, a na kojoj učestvuje i predsednik Srbije Aleksandar Vučić.\nU Briselu napominju da je u pitanju neformalna radna večera koju šefovi diplomatija EU već tradicionalno organizuju za lidere sa Zapadnog Bakna kako bi se procenuila situacija i saradnja u regionu, angažman EU sa regionom i evrointegracioni put Zapadnog Balkana.\nPredviđeno je da se razgovara o uticaju ”ničim izazvane ruske agresije na Ukrajinu” na bezbednosnu i ekonomsku situaciju u regionu ukljucujući i pitanja snabdevanja energentima i hranom, a domaćin je na dnevni red sastanka stavio i pitanje ”bolje korrdinacije i zajedničkog odgovora” EU i Zapadnog Balkna na ”rusku agresiju”.\nNa večeri u Briselu su, pored predsednika Srbije, predsednik Crne Gore Milo Đukanović i premijeri Albanije i Severene Makedonije, Edi Rama i Dimitar Kovačevski.\nBiH predstavljati srpski član Predsedništva Milorad Dodik, a privremne institucuje u Prištini ministarka spoljnih poslova Donika Gervala.\nPlanirano je da se na kraju večere oko 22.30 predsednik Vučić obrati medijima u Briselu.


Potpredsednik Vlade Republike Srbije i ministar unutrašnjih poslova Nebojša Stefanović poručio je danas da Srbija svakako neće biti usko grlo u kom će se skupljati migranti u nemogućnosti da odu u neku od država EU i da MUP jača kapacitete granične policije upravo kako bi sprečio i ulazak iregularnih migranata u našu zemlju i ojačao i spoljne granice Evrope.\nStefanović je o ovoj temi danas razgovarao sa ministrom unutrašnjih poslova Mađarske Šandorom Pinterom, nakon što su obišli granični prelaz Horgoš, saopštio je MUP.\nMigranti u jednom od prihvatnih centara\nOn je istakao da Srbija ceni podršku koju Mađarska pruža našoj zemlji na putu evropskih integracija i u dostizanju visokih standarda koji Ministarstvo unutrašnjih poslova mora da ima u ovom procesu.\n- Razgovarao sam sa ministrom Pinterom o modalitetima pomoći Mađarske i EU Srbiji na polju sprečavanja iregularnih migracija. Srbija na ozbiljan i odgovoran način pristupa migrantima koji se nalaze na našoj teritoriji, ali uz jasnu poruku da kršenje zakona nije dobrodošlo i nije nešto što će se tolerisati - rekao je Stefanović.\nMinistar je istakao i da je zadovoljan što zajednički rad policija dveju zemalja i razmena operativnih podataka u suzbijanju organizovanog kriminala, trgovine narkoticima i svih drugih vidova kriminala daju rezultate i podižu nivo bezbednosti gradjana obe zemlje.\nMigranti na graničnom prelazu sa Mađarskom\n- Naš cilj je dostizanje šengenskih standarda i mi želimo da Republika Srbija svoju graničnu policiju uspostavi po ugledu na najrazvijenije zemlje Evrope, da naši kapaciteti budu takvi da Srbija može da se pohvali da je jedna od država koja nije članica EU, a koja ima najviše moguće standarde granične policije i koja svojim i gradjanima Evrope pruža potpunu bezbednost - istakao je Stefanović.\nPinter je istakao odličnu saradnju srpske i mađarske policije i podsetio i da 20 mađarskih policajaca od januara ove godine pomaže srpskim kolegama u suzbijanju iregularnih migracija na makedonsko-srpskoj granici.


LG predstavlja novu Music Flow Wi-Fi seriju audio uređaja LG predstavlja novu Music Flow Wi-Fi seriju audio uređaja – Personal magazin\nNa Međunarodnom sajmu korisničke elektronike (CES 2015) u Las Vegasu, kompanija LG Electronics (LG) predstaviće novu Music Flow Wi-Fi seriju uređaja za ljubitelje muzike i filmova širom sveta. Ova linija…\nNa Međunarodnom sajmu korisničke elektronike (CES 2015) u Las Vegasu, kompanija LG Electronics (LG) predstaviće novu Music Flow Wi-Fi seriju uređaja za ljubitelje muzike i filmova širom sveta. Ova linija proizvoda obuhvata prvi Wi-Fi zvučnik na baterije (model NP8350), napredne Wi-Fi Sound Bar zvučnike (modeli LAS750M i LAS950M), kao i Streaming 3D Blu-ray plejer (model BP550), a svi uređaji su kompatibilni sa Android i iOS operativnim sistemima.\nSvaki LG Music Flow Wi-Fi uređaj može da se koristi pojedinačno ili povezan sa drugim uređajem putem wireless opcije, koristeći Advanced Wireless Network i Dual Band Wi-Fi (2.4/5GHz) tehnologiju, pružajući besprekorno audio iskustvo. Za razliku od ostalih Bluetooth zvučnika, Music Flow Wi-Fi serija zvučnika ne prekida emitovanje zvuka sa smart telefona, pa čak ni u slučaju kada korisnik prima poziv.\nLG NP8350 je prvi bežični zvučnik ove kompanije, koji poseduje ugrađenu bateriju, što omogućava lako prenošenje iz jedne prostorije u drugu. Music Flow Wi-Fi serija takođe uključuje dva Wi-Fi Sound Bar zvučnika koji pružaju bogat zvučni doživljaj – LAS750M omogućava besprekoran HD zvuk, dok LAS950M pruža fantastičnu akustičnost.\nLG Music Flow omogućava stvaranje sopstvenog bežičnog centra za kućnu zabavu lakše nego ikada do sada. U Home Cinema režimu rada, korisnici mogu da povežu dva NP8350 zvučnika sa Wi-Fi Sound Bar zvučnikom uz pomoć wireless opcije, zarad potpunog doživljaja i utapanja u surround zvuka. Takođe, LG B550 Streaming 3D Blu-Ray plejer može da se poveže sa Music Flow zvučnicima za puštanje zvuka sa CD-a ili USB memorije.\nAuto Music Play opcija pruža iskustvo zvuka, kao stvoreno za korisnike koji su u pokretu. Music Flow Wi-Fi zvučnici momentalno će početi da reprodukuju muziku čim se nađu na 30 cm razdaljine od smart telefona. Tako da možete da slušate muziku preko svojih slušalica na putu do kuće, ali čim uđete u svoju dnevnu sobu, Wi-Fi Sound Bar zvučnici će automatski krenuti da reprodukuju zvuk sa vašeg smart telefona. Ova serija uređaja poseduje i mogućnost komunikacije putem LG HomeChat aplikacije, koja omogućava korisniku da kontroliše LG uređaje sa bilo kog smart telefona ili tableta.\nPosetioci CES sajma imaće priliku da od 6. do 9. januara posete LG štand (Centar za konvencije Las Vegas – Centralna hala br. 8204) i uvere se u kvalitet novih LG Music Flow proizvoda.\nLG predstavlja novu Music Flow Wi-Fi seriju audio uređaja was last modified: December 23rd, 2014 by Redakcija\nCES 2015LGLG Srbija


Đukanović u Vatikanu: Papa namjerava da posjeti CG\n08 oktobar, 2018\nPredsednik Crne Gore Milo Đukanović uručuje poklon Papi Franji tokom susreta u Vatikanu, 8. oktobar 2018.\nPredsjednik Crne Gore Milo Đukanovich boravio je u ponedeljak u posjeti Vatikanu. Nakon susreta sa poglavarom Rimokatoličke crkve, kazao je da papa Franjo ima namjeru da posjeti Crnu Goru i time pokaže uvažavanje "prema ogromnom kapitalu koji Crna Gora ima, a to je kvalitet medjuvjerskog i medjuetničkog sklada".\nPredsjednik Crne Gore Milo Đukanović sastao se u Vatikanu sa poglavarom Rimokatoličke crkve, papom Franjom. Razgovor sa papom se ticao i crnogorskih i regionalnih prilika, kazao je Đukanović.\nPapa je u punoj mjeri podržao ono što su dosadašnji rezultati u Crne Gore i njena stremljenja da nastavi putem evropske integracije i doprinosu stabilnosti regiona.\nPredsjednik Crne Gore je istakao da je zahvalio na onome što je Vatikan do sada doprinosio da se očuvaju i afirmišu savremene vrijednosti Crne Gore i najavio da papa ima u perspektivi namjeru da posjeti Crnu Goru.\n“Poziv za posjetu pape Crnoj Gori je na stolu. Svakako, da smo se danas dotakli tog pitanja i Sveti otac je saopštio svoju riješenost da u sklopu brige o našem regionu posjeti Crnu Goru. Papa je za sljedeću godinu najavio posjete trima državama iz našeg regiona, ali da nema nikakve dileme da će on nakon toga pronaći vrijeme da posjeti Crnu Goru i da na taj način pokaže uvažavanje prema jednom ogromnom moralnom kapitalu koji Crna Gora ima, a to je kvalitet multieničkog i multivjerskog sklada. Treba kazati da u svemu tome i Katolička crkva i katolička zajednica daju zaista vrlo prepoznatljiv doprinos”, rekao je Đukanović.\nPosjeta crnogorskog predsjednika Vatikanu je potvrda odličnih odnosa Svete Stolice i Crne Gore, koji imaju duboke istorijske korijene i tradiciju međusobnog poštovanja, utemeljene Konkordatom o saradnji iz 1886.godine, saopšteno je iz Đukanovićevog kabineta.\nĐukanović je posjetio i sjedište Suverenog Viteškog Malteškog Reda, sa kojim je Crna Gora uspostavila diplomatske odnose 2006. godine, gdje mu je domaćin bio fra Đakomo Dela Tore del Tempio di Sangvineto, Veliki Majstor Malteškog Reda.


► U Maroku zaplenjeno sedam tona hašiša\nMarokanske vlasti zaplenile su sedam tona hašiša i privele sedam osoba, saopštila je danas policija specijalizovana za borbu protiv terorizma i organizovanog kriminala i dodala da je operacija sprovedena u Kazablanki na zapadu Maroka.\nZaplenjena droga se nalazila u teretnom kamionu i još dva vozila kod luke Kazablanke, ekonomske prestonice Maroka, navela je policija i dodala da je droga verovatno bila namenjena za izvoz.\nSedam osoba je privedeno u policijskoj operaciji, među kojima i šef te mreže.\nŠpanska policija zaplenila 3,25 tone hašiša, privela 42 osobe\nŠpanska policija saopštila je danas da je zaplenila 3,25 tone hašiša u dve operacije protiv krijmčarenja droge preko Gibraltarskog moreuza.\nSpriečen šverc dve tone hašiša, privedeno 11 crnogorskih državljana\nU međunarodnoj akciji, u italijanskim teriorijalnim vodama, zaplenjene su dve tone hašiša za čije krijumčarenje je osumnjičeno i privedeno jedanaest crnogorskih državljana, pripadnika...\nUhapšen veliki švercer hašiša\nŠpanska policija je danas objavila hapšenje jednog od glavnih švercera hašiša, koji je godinu i po dana bio u bekstvu.\nU Maroku zaplenjeno 240 kilograma hašiša\nMarokanska carina saopštila je danas da je u luci Kazablanke zaplenila 240 kilograma smole kanabisa sakrivene u isporuci soka od pomorandže namenjene za izvoz.


Bojanić podneo prigovor na regularnost izbora u Crnoj Gori\nPredsjednički kandidat nekoliko vodećih opozicionih grupacija na tek završenim predsjedničkim izborima u Crnoj Gori, Mladen Bojanić, podnio je Državnoj izbornoj komisiji prigovor na regularnost nedjeljnog glasanja koje je okončano pobjedom Mila Đukanovića u prvom izbornom krugu, prenijeli su crnogorski mediji.\nBojanić, koji je u nedjelju osvojio 33,3 odsto glasova, u Prigovoru na regularnost izbornog procesa i rad DIK-a je naveo da se ne može priznati vlast koja ne proističe iz slobodno izražene volje građana na demokratskim izborima, u skladu sa zakonom.\nPrema navodima Bojanićevog prigovora, prema Zakonu o izboru predsjednika Crne Gore, predsjednički kandidat ne može koristiti objekte, finansijska sredstva, vozila, tehnička sredstva i drugu državnu imovinu u svrhu kampanje.\nOn je takođe ukazao da, prema Zakonu o izboru odbornika i poslanika za predstavljanje izbornih lista, ne može se koristiti imovina državnih organa, javnih preduzeća, javnih ustanova i fondova, jedinica lokalne samouprave, kao ni kompanija u kojima država ima vlasnički udio.\n"Javni funkcioneri koje imenuje ili postavlja Vlada Crne Gore i koje bira ili imenuje lokalna samouprava, državni službenici i namještenici ne mogu učestvovati u izbornoj kampanji, niti mogu javno izražavati svoje stavove povodom izbora, u radnom vremenu, odnosno dok su na dužnosti", naveo je kandidat Demokrata, Ujedinjene reformske akcije i proruskog Demokratskog fronta na nedavnim izborima za šefa crnogorske države.\n56. ekonomista je istakao da je zakonom naročito zabranjeno da policijski službenici i pripadnici Agencije za nacionalnu bezbjednost učestvuju u izbornoj kampanji na bilo koji način.\n"Kroz nepoštovanje navedenih normi i duha zakona koji regulišu izborno zakonodavstvo, kandidat Milo Đukanović u bitnom je onemogućio slobodno izražavanje volje građana, time uskratio njihovo suvereno pravo na slobodu izbora i onemogućio funkcionalnost ustavne norme da se može priznati samo vlast koja je proizašla iz slobodno izražene volje građana", rekao je Bojanić.\nOn je, pored toga, ocijenio i da je DIK u kontinuitetu zanemarivala svoje nadležnosti i omogućila Đukanoviću da "kroz sistemsku zloupotrebu državnih resursa na svim nivoima ostvari nenadoknadivu institucionalnu prednost i time sruši ustavne i zakonske principe".\n"Za sve navedeno postoje nesporni dokazi, koji vode zaključku da se ovi izbori ne mogu priznati i da isti moraju biti poništeni i ponovljeni u cilju zaštite jednog od nosećih ustavnih načela suvereniteta građana, kao i zakonskih normi vezanih za karakter, slobodu i zakonitost izbornog procesa", zaključio je Bojanić, koji je u prigovoru naveo i konkretne primjere za svoje tvrdnje, za koje kaže da su jasni, precizni i nedvosmisleni.\nKandidat Demokratske partije socijalista, Milo Đukanović, osvojio je 54 odsto glasova na nedjeljnim izborima, a međunarodni posmatrači poručili da su u izbornom procesu ispoštovane osnovne slobode, ali i da je dugogodišnji crnogorski premijer i predsjednik imao institucionalnu prednost u odnosu na svoje kandidate.


RTS :: Vučić: Ugrožavanje imovine SPC bi pokvarilo odnose sa Crnom Gorom\nPolitika Vučić: Ugrožavanje imovine SPC bi pokvarilo odnose sa Crnom Gorom\nčetvrtak, 13. jun 2019, 13:19 -> 16:48\nVučić: Ugrožavanje imovine SPC bi pokvarilo odnose sa Crnom Gorom\nSvako ugrožavanje imovine srpske crkve u Crnoj Gori bi neminovno vodilo pogoršanju inače dobrih odnosa dve zemlje, kaže predsednik Srbije Aleksandar Vučić. Vučić je rekao da će zamoliti vlasti ili većinu u Crnoj Gori da ne podrže predloženi zakon, koji je na to usmeren.\nAleksandar Vučić je tako odgovorio na pitanje šta misli o predlogu Zakona o slobodi veroispovesti u Crnoj Gori.\n"Dobio sam analizu predloženog akta za crnogorski parlament i mi ćemo i preko Venecijanske komisije pokušati da zamolimo da se taj akt ne usvoji, pošto nije dobar za srpski narod koji ima svoju crkvu u Crnoj Gori. To nije nekakva mitropolija ili eparhija, već Srpska pravoslavna crkva u Crnoj Gori", istakao je Vučić.\n"Kao predsednik države koji brine o položaju Srba i koji ne želi da kvarimo odnose sa Crnom Gorom, već da gradimo dobre odnose, imam molbu prema vlastima ili većini u Crnoj Gori da takav zahtev ne usvoje. To je moja molba, nada i želja, jer srpska crkva vekovima postoji na tom tlu i ona nije zaštita i utočište samo srpskom narodu, već i onima koji se osećaju Crnogoricima i pripadnicima drugih naroda ili nacionalnosti", poručio je Vučić.\nPrema njegovim rečima, to je mnogo više od svega i to je njegova molba vlastima u Crnoj Gori, ako žele da je čuju i usliše.\n"A, ako ne, to je njihovo pravo i mogućnost i to ćemo razumeti i umeti u skladu sa tim da se ponašamo", dodao je Vučić.\n"Svako ugrožavanje imovine srpske crkve u Crnoj Gori bi neminovno vodilo stvaranju loših odnosa, a tome se niti nadam, niti to želim, već želim najbolje odnose Srbije sa Crnom Gorom", naveo je Vučić.\nIzjava Selkovića nije na fer način preneta\nVučić je rekao da izjava njegovog generalnog sekretara Nikole Selakovića o Crnoj Gori nije na fer način preneta, te da je Selaković jasno rekao da ne govori o današnjem stanju, već o prošlosti i ogradio se da iznosi lični stav.\n"U regionalnim medijima sam, međutim, video neku vrstu hajke. Nisu na fer način preneli šta je Selaković rekao. Nije istina da je govorio o današnjem stanju, već o prošlosti i ogradio se da je to njegov lični stav kao pravnog istoričara", objasnio je on.\n"Sa Havijerom Solanom su potpisali Beogradski sporazum i razorili SRJ, i bez ikakvog referenduma prešli sa federacije na konfederaciju. Potom je došlo i do otcepljenja usled užasnog vođenja kampanje iz Beograda, i kao da su mnogi međunarodni faktori učestvovali u dogovoru da se Crna Gora odvoji", rekao je on.\n"Gubili smo jedno za drugim. Danas mi poštujemo Crnu Goru kao državu, i želimo da imamo dobre odnose sa svim njenim građanima", podvukao je Vučić.\nMediji su preneli da je Selaković rekao da je Crna Gora "klasična srpska država, u kojoj i dan-danas, posle svega, živi 31 odsto Srba".\n(petak, 14. jun 2019, 14:26) - anonymous [neregistrovani]\n(petak, 14. jun 2019, 08:24) - Master [neregistrovani]\n(petak, 14. jun 2019, 08:05) - Zabrinuta [neregistrovani]\n(petak, 14. jun 2019, 05:17) - anonymous [neregistrovani]\n(četvrtak, 13. jun 2019, 22:06) - Joka [neregistrovani]\n(četvrtak, 13. jun 2019, 16:49) - anonymous [neregistrovani]\n(četvrtak, 13. jun 2019, 16:49) - Darko [neregistrovani]\n(četvrtak, 13. jun 2019, 16:14) - Михаил Россия [neregistrovani]\n(četvrtak, 13. jun 2019, 15:58) - Crnogorac [neregistrovani]\n(četvrtak, 13. jun 2019, 15:51) - anonymous [neregistrovani]


Američke demokrate večeras počinju izbore za predsedničkog kandidata – Gerila\nGerila > Politika > Američke demokrate večeras počinju izbore za predsedničkog kandidata\nobjavljeno na Feb. 03, 2020 u 11:30 pm 04/02/2020\nAmerička Demokratska stranka večeras počinje višemesečne unutarstranačke izbore na kojima će biti izabran njen predsednički kandidat koji će se suprotstaviti predsedniku SAD Donaldu Trampu.\nU trci za predsedničkog kandidata demokrata na izborima 3. novembra ostalo je 11 političara, a za favorite važe bivši potpredsednik SAD Džozef Bajden (77), senator iz Vermonta Berni Sanders (78), senatorka iz Masačusetsa Elizabet Voren (70) i doskorašnji gradonačelnik Saut Benda u Indijani Pit Butidžidž (38).\nZa demokratsku nominaciju nadmetaće se i jedan od najbogatijih ljudi na svetu Majkl Blumberg, senatorka iz Minesote Ejmi Klobučar, senator iz Kolorada Majkl Benet, kongresmenka Tulsi Gabard, bivši guverner Masačusetsa Deval Patrik, preduzetnik i advokat Endru Jang i milijarder Tom Stejer.\nUnutarstranački izbori za delegate koji će na Demokratskoj nacionalnoj konvenciji predstavljati nekog od kandidata, počinju večeras u saveznoj državi Ajovi i trajaće do 6. juna.\nDemokratska nacionalna konvencija na kojoj će biti izabrani kandidati te stranke za predsednika i potpredsednika SAD biće održana od 13. do 16. jula.\nNa unutarstranačkim izborima u Demokratskoj stranci 2016. godine bivša američka državna sekretarka Hilari Klinton pobedila je Bernija Sandersa, ali je u novembru te godine izgubila od Trampa na predsedničkim izborima.\nUnutarstranački izbori večeras počinju i u Trampovoj Republikanskoj stranci, ali se oni ne smatraju relevantnim, pošto je poraz aktuelnog predsednika SAD gotovo nezamisliv.\nUpravo iz razloga što je Trampova nominacija izvesna, unutarstranački izbori kod republikanaca neće ni biti održani u sedam saveznih američkih država.\nTagovibajdendemokratska strankapredsednički izborisandersusavoren\nRaša Nedeljkov: Smanjenje cenzusa šminkanje bolesnika koji nije dobio ni terapiju ni dijagnozu


HP omogućava štampanje bez računara – Personal magazin\nKorisnici HP štampača povezanih na internet mogu da štampaju svoja dokumenta bez upotrebe računara, zahaljujući posebnim aplikacijama. HP je obezbedio čitavu biblioteku aplikacija kako bi štampanje učinio bržim, jednostavnijim i…\nKorisnici HP štampača povezanih na internet mogu da štampaju svoja dokumenta bez upotrebe računara, zahaljujući posebnim aplikacijama. HP je obezbedio čitavu biblioteku aplikacija kako bi štampanje učinio bržim, jednostavnijim i korisnijim. Aplikacije su dostupne samo putem HP štampača Photosmart All-in-One i OfficeJet All-in-One, koji imaju direktni pristup internetu.\nHP aplikacije za štampanje funkcionišu tako što sa interneta skidaju tekstove, fotografije i grafiku i pretvaraju ih u stranice spremne za štampu, koje potom korisnik može sam da izabere i štampa direktno sa štampača. Ove aplikacije se trenutno mogu besplatno preuzimati sa interneta. Na nekim štampačima u nekim zemljama, postoji mogućnost i kupovine određenih sadržaja putem štampača, na primer, ulaznica za bioskop.\nHP u saradnji sa svojim partnerima neprestano osmišljava i izrađuje nove aplikacije, dodaje novi sadržaj i poboljšava stare aplikacije, uzimajući u obzir korisnikove zahteve i sugestije. Sve raspoložive aplikacije mogu da se dodaju ili izbrišu sa štampača putem sajta http://h30495.www3.hp.com/apps ili pomoću panela samog štampača, u zavisnosti od modela. Takođe, na nekim od HP štampača, postoji i opcija „Get More“ ili „Add More“, koja omogućava dodavanje aplikacija direktno sa štampača.\nNeke od aplikacija omogućavaju štampanje Google mapa, fotografija iz Facebook albuma, dnevnih vesti sa Yahoo sajta, vremenske prognoze, kuhinjskih recepata ili čak štampanje bording karata za avion u određenim zemljama. Postoji i aplikacija pomoću koje korisnici mogu da štampaju dokumenta po rasporedu koji njima odgovara. Na primer, štampač može da odštampa dnevne vesti putem Yahoo Daily Digest aplikacije automatski od ponedeljka do petka između 7 i 8 ujutru.\nHP omogućava štampanje bez računara was last modified: January 24th, 2011 by Redakcija\nHPHP štampačiOfficeJet All-in-OnePhotosmart All-in-One


Slika: Panorama Beograda ovih dana (Twitter/Bojana Selakovic)\nPočetak grejne sezone u zemljama Zapadnog Balkana je ujedno i početak sezone sa povećanim zagađenjem vazduha. Poslednjih dana gradovi iz ovog regiona opet su počeli da budu redovni „gosti“ liste gradova sa najzagađenijim vazduhom na svetu.\nDanas su na listi najzagađenijih gradova, koju objavljuje sajt AirVisual, bili Beograd, Priština, Sarajevo, Skoplje, Sofija, Zagreb. Vrednost Indeksa kvaliteta vazduha (Air Quality Index – AQI) u pojedinim delovima dana bila je između 100 i 150, što znači da je zagađenje vazduha takvo da je cela populacija, a posebno osetljive kategorije stanovnštva, kao što su stari, bolesni, deca, trudnice, mogli da osete iritaciju disajnih organa ili respiratorne probleme. U tim situacijama savet građanima, a posebno osetljivim kategorijama, je da izbegavaju da provode vreme na otvorenom.\nVrednosti indeksa AQI se kreću se od nula do 500, pa postoje sledeće kategorije: 0-50 „dobar“, 51-100 „umereno dobar“, 101-150 „nezdrav za osetljive kategorije stanovništva“, 151-200 „nezdrav za celu populaciju“, 201-300 „veoma nezdrav“ i 301-500 „plus toksičan“. Vrednost indeksa, pa samim tim i rangiranje na listi, se menja najčešće na sat vremena.\nU Srbiji su danas gradovi sa najzagađenijim vazduhom bili Beograd, Bor, Kosjerić, Niš i Novi Sad, prema podacima Agencije za zaštitu životne sredine (SEPA). Ova agencija ima pet kategorija za kvalitet vazduha: odličan, dobar, prihvatljiv, zagađen i jako zagađen. Ovih pet gradova bilo je u kategoriji „zagađen“.\nTagovi: Agencija za zaštitu životne sredine, AirVisual, emisije, PM10, PM2.5, zagađenje vazduha\nPočetna » Vesti » Životna sredina » Zagađen vazduh opet guši stanovnike Zapadnog Balkana


Bosna i Hercegovina uvozi 11 puta više sira nego što ga izvozi – Glas TK – Vaše najdraže novine\nBosna i Hercegovina uvozi 11 puta više sira nego što ga izvozi\nUSAID/Sweden FARMA II projekat i Bingo City Centar Tuzla u okviru mjeseca zdrave hrane u subotu organizuju prodajnu promociju domaćih proizvoda.\nPosjetiocima će se predstaviti 17 proizvođača sira, meda, te voća i povrća iz cijele Bosne i Hercegovine. Proizvođači će skrenuti pažnju na činjenicu da u kategoriji poljoprivredno-prehrambenih proizvoda naša zemlja bilježi deficit veći od dvije milijarde KM, te će promovirati slogan „Pojedimo deficit!“, apelujući na potrošače da daju šansu ukusnim domaćim proizvodima.\nU periodu od 12.00 do 19.00 sati izlagači će organizovati degustaciju sireva iz svih krajeva BiH, uključujući i nekoliko sireva koji su posljednjih godina osvojili nagrade na Balkan Cheese Festivalu u Beogradu. Uprkos odličnom kvalitetu naših sireva, Bosna i Hercegovina uvozi 11 puta više sira nego što ga izvozi, a pogotovo je nevjerovatan podatak da smo prošle godine uvezli i više od sedam miliona KM svježeg (mladog) sira.\nSkrenuće se pažnja i na pitanje kvaliteta uvoznog meda, jer zabrinjava podatak da je od 270 tona meda koji je uvezen u našu zemlju prošle godine, više od 70 tona ušlo po cijeni od oko pet KM po kilogramu. Istovremeno, prosječna izvozna cijena našeg meda iznosila je oko 16 KM.\nIpak, u prvom planu na ovoj promociji biće uživanje u kvalitetnim i ukusnim bh. proizvodima, a većinu artikala posjetioci će moći kupiti po promotivnim cijenama, saopćeno je iz USAID/Sweden FARMA II projekta.\n← Vahi poziv stiže od 90. reprezentacije svijeta\nPrva pomoć: Tim mladih šampion Tuzlanskog kantona →